qundao/data-zh-poetry huggingface dataset:
烈皇帝御琴歌
作者：屈大均
朝代：清

呜呼苍天不可识，炎精久被虹霓食。共工怒触天寿崩，百神惊走惨无色。先皇龙战血玄黄，云中徒跣归文昌。臣寻弓剑煤山旁，泪枯参天双海棠。宫门邂逅故尝侍，曾见先皇诸宝器。乌嘷久已殉银泉，龟书无复藏金匮。惟馀一琴贼不伤，真人手泽犹光腻。花纹细作飞龙形，玉管亲题翔凤字。济南李卿怀孤忠，千金购兹太冥桐。拂拭神蛾丝五色，沐浴珠徽光的皪。月明如见朝鬼神，天阴时闻轰霹雳。我从李卿请琴观，楚囚相对泣南冠。湘妃锦瑟秋风咽，山鬼罗衣夜雨寒。欲排阊阖叩天鼓，忠信翻为虎豹侮。乾崩坤拆帝无闻，日拥投壶诸玉女。蒲陂南薰操不成，昆丘黄竹歌空苦。宵衣旰食十馀秋，有宫无商泪自流。大弦既急小弦绝，谁为君王蠲百忧。其时坐有杨太尝，曾承天语称师襄。玉熙宫中久供奉，琴声高奏侑羽觞。岐伯铙歌扬武德，延年乐府擅鸿章。呜咽牵予诉遗事，咬春燕九陪游戏。琵琶水殿弹娇娥，龙舟争采夜舒荷。唐山新制房中乐，黄鹄交飞太液波。叠叠水嬉金傀儡，纷纷过锦玉婆娑。月照龙颜含喜色，千秋万岁乐宁多。千秋万岁乐无多，忽尔辽阳烽火动，焦劳无复听云和。天昏莫埽蚩尤雾，河决谁怜瓠子歌。吹角难令玄女降，舞干其奈有苗何。甲申三月燕京乱，此琴七弦忽尽断。玉殿横飞铁骑声，天威先示空桑变。从此中华礼乐崩，八音遏密因思陵。小臣亦似峄阳干，半生半死难骞腾。伏波马革裹未遂，轩辕龙髯攀不能。感君珍重此琴归，九庙神灵实凭依。鼓之舞之元气驰，帝出乎震是今时。殷荐上天以崇德，此琴将为圣人师。太尝于焉再稽首，为取赐琴挥玉手。童子金炉添御香，主人朝服当西牖。落日阴连海岱云，平沙远映青徐柳。初拨宫弦钟吕鸣，缥渺箫韶吟紫清。春风吹满蓬莱阙，和銮正绕千花行。移商未成忽变徵，剑戟相摩两不止。中原群盗俄蜂起，至尊叹息呼赤子。更调角羽风嘈嘈，中见黄巾争舞刀。杀人无声如刈蒿，茫茫百草儿女号。又闻投鞭渡临洮，九龙池水流人膏。百官披发冲波涛，君王泪沾火藻袍。笳声夜奏单于小，猎火秋悬太白高。堂堂天朝事遂去，可怜万国无臣庶。往日霓裳宴太平，开元子弟俱何处。抔土谁封金粟堆，杜鹃自挂苍梧树。惊风如刀频割弦，欲续断弦双手酸。馀音绕梁何缠绵，满堂宾从皆涕涟。请君罢弹莫终曲，恐令南北诸侯哭。偶然失势龙为鱼，终见时来马生角。他朝日月定重输，今夕鸾皇聊独宿。否极泰来天有尝，万里高飞翼先伏。偕君阿阁贺升平，雌雄和鸣三十六。
烛
作者：屈大均
朝代：清

三岁珊瑚似，纯丹寸寸心。花因长夜发，影与美人深。风定犹垂泪，烟多欲废琴。龙衔殊未已，星汉正沉沉。半照蓬窗夜，离忧黯未央。雪凝双泪冷，烟吐一心长。光外无明月，愁边有玉觞。芙蓉那用树，寸寸是春阳。
烛·其一
作者：屈大均
朝代：清
体裁：五言律诗

三岁珊瑚似，纯丹寸寸心。花因长夜发，影与美人深。风定犹垂泪，烟多欲废琴。龙衔殊未已，星汉正沉沉。
烛·其二
作者：屈大均
朝代：清
体裁：五言律诗

半照蓬窗夜，离忧黯未央。雪凝双泪冷，烟吐一心长。光外无明月，愁边有玉觞。芙蓉那用树，寸寸是春阳。
烛花
作者：屈大均
朝代：清
体裁：七言律诗

心华朵朵出空中，水火繇来一本同。菡萏双头香未发，珊瑚一岁色先红。频将蜡炬为仙种，多注兰膏作化工。留得春光到天晓，帘垂面面不通风。
烟霞峰寻李邺侯故居
作者：屈大均
朝代：清
体裁：五言律诗

中峰多翠微，隐者旧光辉。日月开黄石，风云绕白衣。书台春木秀，啸馆暮烟霏。今日瞻灵武，何人扈六飞。
热水泉
作者：屈大均
朝代：清
体裁：七言律诗

温泉一线出塞泉，五月炎风吹有烟。流入清溪穿叠障，声含细雨乱高天。清凉昔向骊山浴，萧爽今来电白眠。更喜石床长数丈，官亭东畔翠林边。
烹茶
作者：屈大均
朝代：清
体裁：七言律诗

故人天外意难忘，佳茗殷勤远寄将。庙后已多秋岕好，潜溪还有紫霞香。双泉适自空林出，一勺长含素月光。日夕著书饥渴甚，瓷杯擎处爱清凉。
焚香作
作者：屈大均
朝代：清
体裁：七言律诗

夜夜焚香到晓钟，鸣琴亦未绿尘封。诗因五岳辞多怪，酒得诸花味更浓。欲补图经先太华，将营服食首乔松。乘时未敢频为客，燕雀卑栖且一峰。
焚香曲七首
作者：屈大均
朝代：清

郎如朱火妾青烟，一气氛氲出玉煎。沉脑成灰应不惜，祗图香在梦魂边。节为沉水花鸡舌，两种香含心字深。多谢博山垆器好，双烟不断至于今。烟积兰房郁作云，积雪成雨湿罗衾。无烦百宝兼千和，香在佳人一片心。香夺琼南第一林，成栈不必待成沉。侬如熟结郎生结，一片芬馨直透心。血格生煎胜降真，却嫌沉速味多辛。女儿香角尤恬静，非雾非烟一缕春。鸳鸯喷出篆烟来，细逐游丝转镜台。袅袅香魂微有影，不教兰麝即成灰。辟邪凫藻两炉轻，被底香毬更有情。展转不离君玉体，房风遗制铸初成。
焚香曲七首·其一
作者：屈大均
朝代：清
体裁：七言绝句

郎如朱火妾青烟，一气氛氲出玉煎。沉脑成灰应不惜，祗图香在梦魂边。
焚香曲七首·其七
作者：屈大均
朝代：清
体裁：七言绝句

辟邪凫藻两炉轻，被底香毬更有情。展转不离君玉体，房风遗制铸初成。
焚香曲七首·其三
作者：屈大均
朝代：清
体裁：七言绝句

烟积兰房郁作云，积雪成雨湿罗衾。无烦百宝兼千和，香在佳人一片心。
焚香曲七首·其二
作者：屈大均
朝代：清
体裁：七言绝句

节为沉水花鸡舌，两种香含心字深。多谢博山垆器好，双烟不断至于今。
焚香曲七首·其五
作者：屈大均
朝代：清
体裁：七言绝句

血格生煎胜降真，却嫌沉速味多辛。女儿香角尤恬静，非雾非烟一缕春。
焚香曲七首·其六
作者：屈大均
朝代：清
体裁：七言绝句

鸳鸯喷出篆烟来，细逐游丝转镜台。袅袅香魂微有影，不教兰麝即成灰。
焚香曲七首·其四
作者：屈大均
朝代：清
体裁：七言绝句

香夺琼南第一林，成栈不必待成沉。侬如熟结郎生结，一片芬馨直透心。
焦光洞
作者：屈大均
朝代：清
体裁：五言绝句

高卧不知处，花含古洞春。白云来借问，三诏彼何人。
焦山作
作者：屈大均
朝代：清
体裁：七言绝句

浮玉山中浮玉春，醉来忘却华阳巾。天风吹上雷轰石，一夜啸声惊羽人。
煎粉
作者：屈大均
朝代：清

细作香粳粉，光分雪色妍。摊成春饼薄，叠出白环圆。石蜜香心卷，兰膏素手煎。玉盘寒具外，此饵及宾先。越俗甘麰少，擎来粉食先。琼靡香稻屑，金铫素油煎。妇女添茶素，儿童减饼钱。争言馎饦美，未若粔籹鲜。吴筠徒说饼，未见粉香煎。细杵舂云子，重罗糁雪绵。南中稀食面，野外此登筵。不用椒兰洒，糖霜已可怜。南油茶子美，粉饵姿深煎。浸米寒泉冽，成膏白玉绵。荼蘼为角好，椰子作餈先。束皙如餐汝，应添赋饼篇。
煎粉·其一
作者：屈大均
朝代：清
体裁：五言律诗

细作香粳粉，光分雪色妍。摊成春饼薄，叠出白环圆。石蜜香心卷，兰膏素手煎。玉盘寒具外，此饵及宾先。
煎粉·其三
作者：屈大均
朝代：清
体裁：五言律诗

吴筠徒说饼，未见粉香煎。细杵舂云子，重罗糁雪绵。南中稀食面，野外此登筵。不用椒兰洒，糖霜已可怜。
煎粉·其二
作者：屈大均
朝代：清
体裁：五言律诗

越俗甘麰少，擎来粉食先。琼靡香稻屑，金铫素油煎。妇女添茶素，儿童减饼钱。争言馎饦美，未若粔籹鲜。
煎粉·其四
作者：屈大均
朝代：清
体裁：五言律诗

南油茶子美，粉饵姿深煎。浸米寒泉冽，成膏白玉绵。荼蘼为角好，椰子作餈先。束皙如餐汝，应添赋饼篇。
煎香
作者：屈大均
朝代：清

东官黄熟种成田，香气多宜玉片煎。一缕氤氲凝几席，炉中微出总非烟。朱砂瓦片更相宜，煎取香魂宴坐时。生结清甜过熟结，兼金购得一枝枝。花农何似作香农，香种成林即素封。儿女私藏多血结，煎来气夺水芙蓉。
煎香·其一
作者：屈大均
朝代：清
体裁：七言绝句

东官黄熟种成田，香气多宜玉片煎。一缕氤氲凝几席，炉中微出总非烟。
煎香·其三
作者：屈大均
朝代：清
体裁：七言绝句

花农何似作香农，香种成林即素封。儿女私藏多血结，煎来气夺水芙蓉。
煎香·其二
作者：屈大均
朝代：清
体裁：七言绝句

朱砂瓦片更相宜，煎取香魂宴坐时。生结清甜过熟结，兼金购得一枝枝。
熨斗曲
作者：屈大均
朝代：清

儿寒捉熨斗，母冻方裁襦。箸襦儿已足，复㡓母所须。儿既上箸襦，复㡓不须作。箸襦下当煖，熨斗火方大。
熨斗曲·其一
作者：屈大均
朝代：清
体裁：五言绝句

儿寒捉熨斗，母冻方裁襦。箸襦儿已足，复㡓母所须。
熨斗曲·其二
作者：屈大均
朝代：清
体裁：五言绝句

儿既上箸襦，复㡓不须作。箸襦下当煖，熨斗火方大。
燕
作者：屈大均
朝代：清
体裁：七言绝句

红紫争衔一片霞，香泥只向白云家。双双翠剪穿帘入，要掠姬人鬓上花。
燕中春日作
作者：屈大均
朝代：清
体裁：五言律诗

一雨消冰雪，春光万户开。金貂新子女，花柳旧楼台。长乐钟仍度，昭阳月复来。空馀御沟水，流恨到龙堆。
燕中眺望
作者：屈大均
朝代：清
体裁：七言律诗

太行千里削芙蓉，环绕渔阳紫翠重。雪尽黄河吞碣石，云开北阙枕居庸。鸿濛一气通群帝，寂寞诸陵锁万松。设险只教回纥笑，蓟门原不是尧封。
燕京述哀
作者：屈大均
朝代：清

先帝宵衣久，忧勤为万方。捐躯酬赤子，披发见高皇。风雨迷神驭，山河尽国殇。御袍留血诏，哀痛几时忘。谁使黄巾乱，乾坤满战尘。寇雠原赤子，将帅半清人。抚字无良策，诛求损至仁。君王频罪己，钟鼓不遑陈。无端招抚策，群盗藐王师。一自潼关失，频令紫极移。至尊催战急，司马督兵迟。可惜舆尸拙，三军食尽时。求言空下诏，谁解圣明忧。隔岁降章去，当关内使留。恩威俱致乱，臣庶不同仇。草野惭无补，终身涕泗流。万岁山前树，无春到澥棠。宫云空漠漠，沟水自泱泱。天地馀蒿里，龙蛇有白杨。陇西鹦鹉在，何处问君王。阴雨煤山树，君臣各一枝。内城吹角急，前殿击钟迟。玉辇迁无路，珠丘筑几时。可怜燕父老，弓剑至今悲。岁岁逢寒食，西山哭圣明。股肱无稷契，涕泪有皇英。涿鹿何曾战，髯龙不下迎。凄凉阊阖外，落日动边声。
燕京述哀·其一
作者：屈大均
朝代：清
体裁：五言律诗

先帝宵衣久，忧勤为万方。捐躯酬赤子，披发见高皇。风雨迷神驭，山河尽国殇。御袍留血诏，哀痛几时忘。
燕京述哀·其七
作者：屈大均
朝代：清
体裁：五言律诗

岁岁逢寒食，西山哭圣明。股肱无稷契，涕泪有皇英。涿鹿何曾战，髯龙不下迎。凄凉阊阖外，落日动边声。
燕京述哀·其三
作者：屈大均
朝代：清
体裁：五言律诗

无端招抚策，群盗藐王师。一自潼关失，频令紫极移。至尊催战急，司马督兵迟。可惜舆尸拙，三军食尽时。
燕京述哀·其二
作者：屈大均
朝代：清
体裁：五言律诗

谁使黄巾乱，乾坤满战尘。寇雠原赤子，将帅半清人。抚字无良策，诛求损至仁。君王频罪己，钟鼓不遑陈。
燕京述哀·其五
作者：屈大均
朝代：清
体裁：五言律诗

万岁山前树，无春到澥棠。宫云空漠漠，沟水自泱泱。天地馀蒿里，龙蛇有白杨。陇西鹦鹉在，何处问君王。
燕京述哀·其六
作者：屈大均
朝代：清
体裁：五言律诗

阴雨煤山树，君臣各一枝。内城吹角急，前殿击钟迟。玉辇迁无路，珠丘筑几时。可怜燕父老，弓剑至今悲。
燕京述哀·其四
作者：屈大均
朝代：清
体裁：五言律诗

求言空下诏，谁解圣明忧。隔岁降章去，当关内使留。恩威俱致乱，臣庶不同仇。草野惭无补，终身涕泗流。
燕台秋日别缪天自之雁门
作者：屈大均
朝代：清
体裁：七言律诗

燕台秋色晚来多，一片边鸿拂雨过。双阙芙蓉开叠嶂，九门榆柳落长河。离人衣袂从军泪，小妇琵琶出塞歌。况是黄云千里蔽，故园蕙草总如何。
燕子泉
作者：屈大均
朝代：清
体裁：七言绝句

秋去春来同燕子，翁山山下一蒙泉。八泉与尔同天一，流出千岩万壑烟。
燕市篇
作者：屈大均
朝代：清
体裁：古风

日月忽不淹，功名行蹉跎。神怒色不变，吾何如荆轲。名随朝露晞，体与蜉蝣化。嗟尔世上人，悠悠一何多。驱车临幽州，褰裳涉滹沱。渐离为击筑，田光和悲歌。四顾莽无人，泪下随风沙。英雄无私雠，燕秦终不和。持此七尺身，为君湛太阿。
燕归梁
作者：屈大均
朝代：清
体裁：词

不是梨棠即杜鹃。一路含烟。更多蝴蝶化婵娟。春如梦，但茫然。清明几度披芳草，馀兰麝，在重泉。三声寄与峡中猿。向冷月，任哀酸。
燕归梁
作者：屈大均
朝代：清
体裁：词

几片春光燕嘴边。红湿露啼鲜。海棠丝短也相牵。残梦后，断魂前。粉馀飞雪，香消沉水，无计更留仙。东风好，送向花田。花麝土，早成烟。
燕昭王
作者：屈大均
朝代：清

燕昭信是霸王才，得士望诸自魏来。故鼎遂能归磨室，黄金不枉筑宁台。七雄独尔为宗国，一战还堪振有邰。谁肯千金市骏骨，功名真自郭生开。君臣甘苦总相同，二十馀年旦暮中。汤武仁声虽未洽，春秋义战此为雄。王前久已无师友，天定那能善始终。三代至今人物少，乐君真有卧龙风。
燕昭王·其一
作者：屈大均
朝代：清
体裁：七言律诗

燕昭信是霸王才，得士望诸自魏来。故鼎遂能归磨室，黄金不枉筑宁台。七雄独尔为宗国，一战还堪振有邰。谁肯千金市骏骨，功名真自郭生开。
燕昭王·其二
作者：屈大均
朝代：清
体裁：七言律诗

君臣甘苦总相同，二十馀年旦暮中。汤武仁声虽未洽，春秋义战此为雄。王前久已无师友，天定那能善始终。三代至今人物少，乐君真有卧龙风。
爱老曲
作者：屈大均
朝代：清
体裁：五言绝句

枯杨能生荑，卿乃不言好。不如朱槿花，姿容能爱老。
片片
作者：屈大均
朝代：清
体裁：七言律诗

片片渔帆带夕阳，暮来无处不鸣榔。江心一道潮痕白，山外千重雨气黄。荃袷新披犹觉冷，鲥鱼多食不闻香。荔枝四月催教熟，多谢蝉声为我长。
独酌
作者：屈大均
朝代：清
体裁：七言律诗

岁月无多叹逝川，七旬更待十三年。忘忧却在难忘处，学道还如未学前。黄鸟竹间催独酌，白鸥花下伴閒眠。藏书不少名山叶，儿女他时各一编。
狮子峰
作者：屈大均
朝代：清
体裁：五言律诗

狮子峰千仞，南当五老尊。芙蓉标玉柱，瀑布蔽天门。月影松间石，风吟峡上猿。茅堂无结构，恐动白云根。
狸子谣
作者：屈大均
朝代：清

交州多狸子，和器悍无比。左张卢生弩，右佩石碣矢。勾粤之劲干，燋铜为锋镝。一发三百步，秦军俱辟易。
狸子谣·其一
作者：屈大均
朝代：清
体裁：五言绝句

交州多狸子，和器悍无比。左张卢生弩，右佩石碣矢。
狸子谣·其二
作者：屈大均
朝代：清
体裁：五言绝句

勾粤之劲干，燋铜为锋镝。一发三百步，秦军俱辟易。
猎词
作者：屈大均
朝代：清
体裁：七言绝句

日落沙场铁骑飞，人人意气射生归。美人渴饮黄獐血，更请君王杀一围。
猛虎篇
作者：屈大均
朝代：清

猛虎不食人，食人必豪贤。为天生羽翼，飞渡大河间。我弓既已良，我马亦已闲。踟蹰不忍射，恐非天所安。天安惟猛虎，作威予敢侮。腐肉如山丘，所甘惟肺腑。猛虎不见人，见人则不取。所见尽禽鹿，人立而虞麋。肥者噬无馀，瘠者以为脯。麒麟与凤凰，不足为粪土。凤凰肉不甘，麒麟肉不肥。猛虎亦好生，何不食饘糜。凤鸟乘于风，为皇作威仪。麒麟乃仁兽，生草不践之。上天命猛虎，威向豺狼施。如何饵灵物，口腹亦细微。生怀腥臊德，炳耀徒留皮。吁嗟尔猛虎，哮吼诚何知。
猛虎篇·其一
作者：屈大均
朝代：清
体裁：古风

猛虎不食人，食人必豪贤。为天生羽翼，飞渡大河间。我弓既已良，我马亦已闲。踟蹰不忍射，恐非天所安。天安惟猛虎，作威予敢侮。腐肉如山丘，所甘惟肺腑。猛虎不见人，见人则不取。所见尽禽鹿，人立而虞麋。肥者噬无馀，瘠者以为脯。麒麟与凤凰，不足为粪土。
猛虎篇·其二
作者：屈大均
朝代：清
体裁：古风

凤凰肉不甘，麒麟肉不肥。猛虎亦好生，何不食饘糜。凤鸟乘于风，为皇作威仪。麒麟乃仁兽，生草不践之。上天命猛虎，威向豺狼施。如何饵灵物，口腹亦细微。生怀腥臊德，炳耀徒留皮。吁嗟尔猛虎，哮吼诚何知。
猛虎行
作者：屈大均
朝代：清
体裁：古风

边地不生人，所生尽奇畜。野马与骆驼，騊駼及驼鹿。羱羊千万头，人立相抵触。上天仁众兽，与以膏粱腹。变化成猛虎，食尽中土肉。哮吼一作威，士女皆觳觫。广南人最甘，肥者如黄犊。猛虎纵横行，餍饫亦逐逐。朝饮惟贪泉，暮依惟恶木。人皮作秽裘，入骨为箭镞。人血充乳茶，脂膏杂红曲。子狗有爪牙，攫搏苦不速。恶性得自天，牝牡日孳育。在天为贪狼，在地为荤粥。人类日已尽，野无寡妇哭。隆冬不患饥，髑髅亦旨蓄。多谢上帝仁，猛虎享天禄。为兽莫为人，牛哀得所欲。
猛虎词
作者：屈大均
朝代：清
体裁：古风

朝负角弓出，暮负角弓归。猛虎何斑斑，欲射怜其儿。惟虎尚有儿，惟人乃无妃。雄刀鸣床东，雌刀跃床西。雷雨何冥冥，兰灯惨其辉。徬徨起中夜，恩怨交心脾。牝鸡方司晨，令我倒裳衣。裳衣且莫倒，奋发当有时。
猿断肠操
作者：屈大均
朝代：清
体裁：古风

雌猿失子易肠断，一声哭向秋天满。哀哀寡妇声与同，膝下娇儿抱未煖。多日糟糠不下咽，猿叫未终妾已绝。魂逐儿行秋复春，妾今与儿为一身。儿有死母胜生母，得免汤火当黄巾。
玄墓
作者：屈大均
朝代：清
体裁：五言绝句

梅子兼樱笋，春来玄墓多。家家太湖水，日日白鸥过。
玉团儿·白杜鹃花
作者：屈大均
朝代：清
体裁：词

春心伤尽啼无血。化为花，枝枝似雪。色已瑶姬，魂犹望帝，长含霜月。红颜一夕成白发。笑冰姿、胭脂尽脱。暮雨蚕丛，朝烟剑阁，谁怜凄绝。
玉女峰观洗头盆作
作者：屈大均
朝代：清
体裁：古风

东峰傍削一高台，玉女常乘白马来。玉盆潜通黄河水，鬒发沐罢光徘徊。我来日月荡精魄，飞蓬自愧无膏泽。黄陵昔恋湘君祠，太华今怜玉女宅。圣贤发愤诗三百，风雅洋洋多好色。公子应知憔悴人，三闾非是荒淫客。
玉女摇仙佩·白鹦鹉
作者：屈大均
朝代：清
体裁：词

西洋巨舶，蚝镜蛮奴，带得双双纯白。腻粉粘身，金丝生顶，惯自开花娱客。不用春织拍。喜番言汉语，诸音都习。教儿女、珠钗买取，好把馀甘，绿豆相识。雕龙恐天寒，覆被薰香，殷勤旦夕。东屋漫夸五色，黄里红衣，争似冰翎霜翮。却笑越鹇，长矜琼尾，尚有丝丝烟墨。未尽瑶妃质，恨天与慧性，年年添得。只自记、华擎旧事，宫人教谢，至尊怜惜。无消息。襟前但有泪痕渍。
玉屏峰顶看梅
作者：屈大均
朝代：清
体裁：七言律诗

峰峰雪洗玉屏新，一树梅花未见人。疏影忽生明月夜，寒香先作白云春。盘盘风磴虚无外，落落烟松太古身。红翠啄开千万朵，冰姿未落已成尘。
玉川门作
作者：屈大均
朝代：清
体裁：七言绝句

乱瀑淙淙响石床，梦馀无奈落花香。含毫欲写泉三叠，心与云英化水光。
玉川门精舍春日
作者：屈大均
朝代：清
体裁：五言律诗

三叠泉边阁，春云映雪明。听松忘日永，采药喜天晴。谷暖兰先吐，林幽鸟不鸣。寥寥人境外，一病入无生。
玉杯篇
作者：屈大均
朝代：清

牡丹诗好得金罍，又赋嘉莲致玉杯。花国状头那有两，香园词客故多才。春擎小妇连生菜，日酌慈姑汎落梅。儿女参差争上寿，芙蕖并蒂祝重开。羊脂汉玉作深杯，双耳雕成寿字来。高士过看三笑合，美人持赠四愁开。白虹气自朱唇出，金液光从素手回。不是嘉莲争有此，芙蓉解作凤凰媒。
玉杯篇·其一
作者：屈大均
朝代：清
体裁：七言律诗

牡丹诗好得金罍，又赋嘉莲致玉杯。花国状头那有两，香园词客故多才。春擎小妇连生菜，日酌慈姑汎落梅。儿女参差争上寿，芙蕖并蒂祝重开。
玉杯篇·其二
作者：屈大均
朝代：清
体裁：七言律诗

羊脂汉玉作深杯，双耳雕成寿字来。高士过看三笑合，美人持赠四愁开。白虹气自朱唇出，金液光从素手回。不是嘉莲争有此，芙蓉解作凤凰媒。
玉河亭宴集
作者：屈大均
朝代：清
体裁：五言律诗

玉河城阙外，源出玉泉高。穿宫为太液，步马即兰皋。楼台尽杨柳，尊俎有蒲桃。相将梁苑客，抽管赋春涛。
玉河曲
作者：屈大均
朝代：清

千里桑乾入塞来，参差城阙镜中开。君王往日多凫雁，肯念思波太液回。二月流澌上玉河，酒楼一一俯晴波。春衣笑向垆头解，醉拥琵琶卧紫驼。
玉河曲·其一
作者：屈大均
朝代：清
体裁：七言绝句

千里桑乾入塞来，参差城阙镜中开。君王往日多凫雁，肯念思波太液回。
玉河曲·其二
作者：屈大均
朝代：清
体裁：七言绝句

二月流澌上玉河，酒楼一一俯晴波。春衣笑向垆头解，醉拥琵琶卧紫驼。
玉熙宫
作者：屈大均
朝代：清
体裁：五言律诗

玉熙宫里月，几夕照龙颜。过锦陈春戏，回风无白鹇。愁从河内乱，不见至尊閒。流落龟年在，相逢两鬓斑。
玉簪花
作者：屈大均
朝代：清

绾髻花宜汝，新簪露不胜。那教香玉坠，自有腻云承。赠去愁恩重，擎来恐冷凝。未开名绝似，赢得美人称。不愁簪鬓后，玉重腻难胜。朵朵如镂雪，茎茎似插冰。暮嫌风半吐，朝爱露全凝。自向臣冠挂，频来好色称。
玉簪花·其一
作者：屈大均
朝代：清
体裁：五言律诗

绾髻花宜汝，新簪露不胜。那教香玉坠，自有腻云承。赠去愁恩重，擎来恐冷凝。未开名绝似，赢得美人称。
玉簪花·其二
作者：屈大均
朝代：清
体裁：五言律诗

不愁簪鬓后，玉重腻难胜。朵朵如镂雪，茎茎似插冰。暮嫌风半吐，朝爱露全凝。自向臣冠挂，频来好色称。
玉虚宫夜作
作者：屈大均
朝代：清
体裁：古风

北辰垂大象，造化实枢机。吐纳天中黄，群星蒙光辉。真气贯我身，洪荒如盘羲。清宵事禹步，斗路无端倪。灵风吹羽裾，飘飖将安归。天回九地转，彷佛乘龙螭。嗟彼世间人，神珠弃污泥。变诈成功名，英雄诚小儿。何如长桑君，长咏还虚辞。
玉蝴蝶
作者：屈大均
朝代：清
体裁：词

蝴蝶粉，鹧鸪斑。冻凝双玉间。知是漆园閒。翩翩梦未还。化烟碧，莲花白。风影欲双翾。看尔当鸾蛮。并飞谁可攀。
王不庵作卧龙松歌为予寿诗以酬之
作者：屈大均
朝代：清
体裁：古风

黄山山上多怪松，半生石笋半芙蓉。芙蓉石笋亦松变，有一不变为卧龙。龙本无形以神化，真形往往与松同。龙之隐者但高卧，人不见龙见髯翁。髯翁鳞甲多怒决，柯如苍铜枝屈铁。引根十丈始作干，干虽千年似萌蘖。霹雳横将偃盖倾，蛟螭争向轮囷结。夜光有火出空心，日炙多膏流断节。一枝一干一尺蠖，求信且复依岩穴。山僧写图贻我看，王子作歌含凄咽。尺寸得空自盘攫，纵横穿土苦羁绁。峨峨千尺乃无势，幸因奇丑免摧折。五鬣短短少波涛，声似风雷畜未泄。苦心爱此一树怪，自少摩挲至大耋。蹒跚尚有尊足存，支离乃是鬼神设。臃肿何须规矩中，斧柯且喜薪蒸绝。虽然久垫非泥蟠，撑出丹崖作遗孑。石破天惊自小时，后凋凭尔存孤蘖。本是轩皇昔所种，平泽至今乍明灭。当年且战且学仙，霜根留得玄黄血。灌溉颇用朱砂泉，滋润微凝太古雪。浮丘无力治拘挛，容成有意引寥泬。黄山诸松此最古，儿孙万万丹台列。卧者天渊自高深，立者栋梁久颠蹶。君指此松为予寿，意在不材能蹩躠。蝼蚁频容蚀茯苓，藤萝一任为瓜瓞。松黄落地成古苔，松子满天低可缀。君在黄山亦一松，莫教化石存榾柮。一松孤作老人峰，秦汉来封久不屑。卧龙复有扰龙好，缭绕数峰出巀嵲。一松飞作天生桥，一松倒生更奇谲。烦君添作四松图，置我松间长用拙。
王借冈阻浅
作者：屈大均
朝代：清
体裁：五言律诗

水浅惟沙口，停舟待暮潮。枫黄霜色淡，竹翠雨容消。米遣鲥鱼换，船将蛋女招。苍苍山月上，酒至放兰桡。
王允塞招饮竹林精舍醉赋
作者：屈大均
朝代：清
体裁：古风

黄神谷口开精舍，萧萧树石流泉泻。主人觞我竹林前，与客七人成七贤。旷达谁能拘礼数，豪雄不屑居神仙。娇歌急管且流连，蛾眉相妒不相怜。蹩者欲斩平原妓，蔡经难受麻姑鞭。醉来飞马直上天，蹴踏华峰十丈连。人间万事如尘烟，我乃酒狂合自然，请君无为醒者传。
王太守作见日亭成诗以美之
作者：屈大均
朝代：清
体裁：古风

泰山鸡鸣始见日，罗浮夜半踆乌出。南溟自是阳明谷，十日所浴光洋溢。三足欲栖上下枝，天鸡惊起黑如漆。珊瑚之树即扶桑，曜灵家在鲛人室。牂牁大洋咫尺间，蓬莱一股何曾失。未暾峰峰见东君，六螭先指浮山云。金光直射散飞电，火轮千里烧氤氲。玄黄鸡子连珠似，五色鸿蒙分不分。罗山势与浮山并，见日有台当绝顶。泰山日观高不如，俯视朱天最空迥。台风每苦扶摇多，吹倒铁桥堕青冥。重造飞亭今有谁，惠阳太守才天挺。郁仪日日朝朱明，君为东道有馀情。导引重轮勤夙夜，寅宾两珥竭神明。昧爽沧凉好晞发，日华吐纳变金骨。羲和为尔再中天，不使白驹过倏忽。云衣霓裳日往来，文章更与炎精发。
王夫人殉节诗
作者：屈大均
朝代：清
体裁：古风

呜呼岁甲申，皇朝婴大变。天王死宗社，苦为诸侯先。谁从烈后妃，厥有邦之媛。君舅永宁侯，外戚称祥善。夫人为介妇，早寡剺颜面。攀髯大小臣，哀哀同白练。夫人乃九渊，湘君相婉娈。媳女牵衣裾，诸孙抱环瑱。相从露井中，玉浆寒辗转。血射惊鲋鱼，魂浮助龙战。瓮敝触肌肤，泥深苦吞咽。沉瓶激哀响，飞绠争幽牵。波涛忽腾涌，吐色如红茜。贼奴不敢饮，倾泻手长颤。匍伏窥潜源，洞门如或见。冉冉媵文鱼，翩翩翳羽扇。玉甃发神光，笑口流如电。蟾蜍衔耳珰，苔藻生金钿。精灵处太阴，水府开宫殿。再拜辘轳旁，开渫虞天谴。玄泉引杳冥，素华四相溅。瑶瓮以龙腾，洒激如霜霰。终古此圆渟，上帝可盥荐。玲珑玉槛施，更作银床遍。娥月在中央，女星相贯穿。照胆恐生寒，美人目流盻。桐华落缤纷，水草何葱茜。乳脉多潜通，出云动成片。宜谁此影蛾，罗敷是其选。
王学士亦经屈沱作诗予复和之
作者：屈大均
朝代：清

一从骚圣作，万古楚声多。怀石知何处，为家在此沱。地因辞客著，祠羡故人过。再拜投诗赋，魂来自汨罗。吾乡临一水，亦用屈沱名。伏腊湘累庙，弦歌楚些声。宗惟南屈盛，辞未使君轻。家学元骚赋，依依忠爱情。
王学士亦经屈沱作诗予复和之·其一
作者：屈大均
朝代：清
体裁：五言律诗

一从骚圣作，万古楚声多。怀石知何处，为家在此沱。地因辞客著，祠羡故人过。再拜投诗赋，魂来自汨罗。
王学士亦经屈沱作诗予复和之·其二
作者：屈大均
朝代：清
体裁：五言律诗

吾乡临一水，亦用屈沱名。伏腊湘累庙，弦歌楚些声。宗惟南屈盛，辞未使君轻。家学元骚赋，依依忠爱情。
王将军府中牡丹盛开有赋
作者：屈大均
朝代：清

繇来南海上，未有雒阳花。植自将军手，频开朵朵霞。香教天早煖，红使露多华。越客争知得，春光出魏家。花估持来远，兼金买几枝。露香多在蕊，酒晕更生姿。地暖重楼少，天晴淡粉滋。将军饶丽藻，最与紫芳宜。
王将军府中牡丹盛开有赋·其一
作者：屈大均
朝代：清
体裁：五言律诗

繇来南海上，未有雒阳花。植自将军手，频开朵朵霞。香教天早煖，红使露多华。越客争知得，春光出魏家。
王将军府中牡丹盛开有赋·其二
作者：屈大均
朝代：清
体裁：五言律诗

花估持来远，兼金买几枝。露香多在蕊，酒晕更生姿。地暖重楼少，天晴淡粉滋。将军饶丽藻，最与紫芳宜。
王母金孺人寿篇
作者：屈大均
朝代：清
体裁：古风

阿母年稚时，疗亲能割股。肌肤不敢爱，欲以报依怙。北宫撒环瑱，不嫁亦何补。既归事威姑，殷勤持湩乳。为姑食小郎，鞠育无宁处。妇也母其姑，身犹膝下女。朝夕慈旨甘，力作为脩脯。为舅偿积逋，十指累铢黍。夫亦用计然，争时务废著。粪土贵出之，珠玉以贱取。既富行其德，乐为仁义主。公子法雍容，游閒孔氏伍。得利愈纤啬，归富乃廉贾。暮齿返乡闾，骨肉欢相聚。有子二三人，多才学渊府。岁朝陈椒觞，上寿歌且舞。偕老始六旬，孺子色犹妩。白头喜戴胜，垂发至腰吕。堂前大小妇，髻高学天姥。百福开春奁，千华献瑶筥。为母称无疆，与公享天祜。
王生访予东莞赠之
作者：屈大均
朝代：清
体裁：七言律诗

尝从令祖求仙诀，杖屦相随四百峰。书爱兰亭精用笔，坐怜华首静闻钟。诸孙最长来雏凤，五岭求师得老龙。文采翩翩知旧德，侍郎家学在温恭。
王观察招食嘉鱼率赋兼以为别
作者：屈大均
朝代：清

诗人歌式燕，最重是嘉鱼。罩汕欢多有，鲿鲨叹不如。宁期晋康水，亦似沔南渔。出穴当冬始，分君玉馔馀。南有谁知汝，来从大小湘。金盘频作鲙，玉箸尽含香。饮燕嗟难再，离忧正未央。何当临丙穴，更与使君尝。此度嘉鱼会，衔觞泪欲挥。鳟鲂留未得，蒲藻更何依。异日相思甚，休将尺素违。一双凭锦水，春饮乳泉肥。
王观察招食嘉鱼率赋兼以为别·其一
作者：屈大均
朝代：清
体裁：五言律诗

诗人歌式燕，最重是嘉鱼。罩汕欢多有，鲿鲨叹不如。宁期晋康水，亦似沔南渔。出穴当冬始，分君玉馔馀。
王观察招食嘉鱼率赋兼以为别·其三
作者：屈大均
朝代：清
体裁：五言律诗

此度嘉鱼会，衔觞泪欲挥。鳟鲂留未得，蒲藻更何依。异日相思甚，休将尺素违。一双凭锦水，春饮乳泉肥。
王观察招食嘉鱼率赋兼以为别·其二
作者：屈大均
朝代：清
体裁：五言律诗

南有谁知汝，来从大小湘。金盘频作鲙，玉箸尽含香。饮燕嗟难再，离忧正未央。何当临丙穴，更与使君尝。
玻瓈镜
作者：屈大均
朝代：清

谁将七宝月，击碎作玻瓈。绝胜菱花镜，来从洋以西。铸石那能似，玻瓈出自然。光含秋水影，尺寸亦空天。
玻瓈镜·其一
作者：屈大均
朝代：清
体裁：五言绝句

谁将七宝月，击碎作玻瓈。绝胜菱花镜，来从洋以西。
玻瓈镜·其二
作者：屈大均
朝代：清
体裁：五言绝句

铸石那能似，玻瓈出自然。光含秋水影，尺寸亦空天。
珏砚
作者：屈大均
朝代：清
体裁：五言律诗

雌雄双玉砚，追琢益天然。日月元同命，圭璋自比肩。气应为美女，光定烛高天。宜尔题诗笔，沾濡出紫烟。
珠人曲
作者：屈大均
朝代：清

一唇有数珠，大小相连缀。采珠乘月圆，扬帆入龙穴。水淡珠多白，水咸珠多黄。月光化为水，来养明月珰。娶女得珠娘，自解孕明月。与卿若蟾兔，长在太阴窟。生长珠池旁，食珠如食米。日夕剖神胎，珠肉荐芳醴。儿女抱珠筐，细珠弃不取。珠母肉微红，色似海棠乳。珠母当秋孕，精华得月全。明珠无大小，都在口唇边。
珠人曲·其一
作者：屈大均
朝代：清
体裁：五言绝句

一唇有数珠，大小相连缀。采珠乘月圆，扬帆入龙穴。
珠人曲·其三
作者：屈大均
朝代：清
体裁：五言绝句

娶女得珠娘，自解孕明月。与卿若蟾兔，长在太阴窟。
珠人曲·其二
作者：屈大均
朝代：清
体裁：五言绝句

水淡珠多白，水咸珠多黄。月光化为水，来养明月珰。
珠人曲·其五
作者：屈大均
朝代：清
体裁：五言绝句

儿女抱珠筐，细珠弃不取。珠母肉微红，色似海棠乳。
珠人曲·其六
作者：屈大均
朝代：清
体裁：五言绝句

珠母当秋孕，精华得月全。明珠无大小，都在口唇边。
珠人曲·其四
作者：屈大均
朝代：清
体裁：五言绝句

生长珠池旁，食珠如食米。日夕剖神胎，珠肉荐芳醴。
珠江春泛作
作者：屈大均
朝代：清
体裁：七言律诗

珠水烟波接海长，春潮微带落霞光。黄鱼日作三江雨，白鹭天留一片霜。洲爱琵琶风外语，沙怜茉莉月中香。斑枝况复红无数，一棹依依此夕阳。
珠江秋夜
作者：屈大均
朝代：清
体裁：五言律诗

明月生珠海，苍茫万里愁。笙歌喧极浦，风露满孤舟。落雁惊难宿，寒潮静不流。年来秋望苦，不上越王楼。
珠江观竞渡联句
作者：屈大均
朝代：清
体裁：七言律诗

滘口人家尽绣帘，衣翻蛱蝶麝兰添。徵歌曲爱莲花艳，注酒浆愁荔子甜。水气欲飞山作雨，沙云先白海成盐。贪看竞渡忘归去，摇橹休催素手纤。
琪林
作者：屈大均
朝代：清
体裁：七言绝句

琪林日暮喜乘凉，羽客殷勤拂石床。欲得银钩真与草，白鹅多养在池塘。
琪林晚眺
作者：屈大均
朝代：清
体裁：五言律诗

鸟道盘天外，谁攀太乙林。云连金阙暗，花积玉坛深。北渚空春草，衡阳正夕阴。云中君未降，凄断凤箫音。
琴台
作者：屈大均
朝代：清
体裁：古风

二月春风发，梅花满洞庭。美人乘画舸，采采入香泾。潮生胥口白，雪尽莫釐青。何处吊西子，琴台碧玉屏。
琴调相思引
作者：屈大均
朝代：清
体裁：词

怕见春山不上楼。烟含春恨雨含愁。茫茫归思，不共夕阳收。海燕多情偏易去，边鸿无主总难留。凄凄孤馆，苦住更何求。
琴调相思引·素馨花
作者：屈大均
朝代：清
体裁：词

笑掷金钱买几升。半穿璎珞作珠灯。一家纤手，细细贯丝绳。暮上翠鬟方吐蕊，晓辞罗帐尚含冰。梦魂清绝，多恐冷香凝。
琵琶仙·蒲衣将我新词谱入琵琶楔子，令新姬歌之，赋以为谢
作者：屈大均
朝代：清
体裁：词

天授王郎，有谁识、这是琵琶仙子。弹出南宋新声，词人任驱使。红豆好、尊前丽曲，有添得、小红能记。笛已亲教，琴如自弄，香阁多喜。笑连日、情满徐妆，为梅萼、纷纷点丫髻。催我暗香幽咽，尽骚人风致。须说与、裁云剪月，有个侬、俊句相媚。便与分入槽檀，遏云天际。
琵琶行赠蒲衣子
作者：屈大均
朝代：清

王郎好音能琵琶，千态万恨归边沙。明妃紫台作胡语，公主乌孙思汉家。慷慨惟凭马上乐，凄凉岂必军中笳。新声鼓出好词曲，三日一调劳红牙。古词元人百杂剧，新曲《牡丹》兼《浣纱》。伯龙红友供繁弄，酒酣一唱三咨嗟。改调高弹飒风雨，攒点忽似更虾蟆。手搊口歌声若一，丝肉粉飘如飞花。小声吹裂漆筚篥，大声掺乱渔阳挝。自矜琵琶与琴应，眩精骇耳非淫哇。一一晖音合清浊，上腔下柱同整斜。十指绝光若惊电，双袖奋影争流霞。乱击空中白翎雀，横奔塞上拳毛騧。毛血淋漓尽挥洒，又如胡汉相纷拿。大雷小雷响四迸，天惊石破愁女娲。儿女呢呢不得语，恩怨尔汝潜相加。缓调平弦有时倦，掩抑奇态嫌■？。联绵断续转呜咽，又如縆瑟悲瓠巴。一激一昂真当泣，哀歌销尽情萌芽。鹍弦石槽兼铁拨，翻嫌古法多喧哗。逢君但乞《飞龙引》，发扬蹈厉除奸邪。镇西更作《大道曲》，罗襦胡床临闉阇。阮咸凄锵竹林下，风流岂似居琅琊。我今烦冤神越散，《大招》须君为景差。不然节奏尽传我，十调五调成豪奢。一枚昨致惠文妇，槽用香楠连木瓜。得曹左手裴右手，亦可持慰吾秦嘉。琵琶弟子君多少，中有几人颜如荼。枫香定移西楼女，鞋带可记杨家娃。得君琵琶诸楔子，鼙婆旧谱宁足誇。梳山音律此一种，教坊买断倾金车。王郎王郎尔莫苦，埋忧国腹如丹砂。天际真人既有此，北窗肢脚殊风华。
琵琶行赠蒲衣子
作者：屈大均
朝代：清
体裁：古风

王郎好音能琵琶，千态万恨归边沙。明妃紫台作胡语，公主乌孙思汉家。慷慨惟凭马上乐，凄凉岂必军中笳。新声鼓出好词曲，三日一调劳红牙。古词元人百杂剧，新曲《牡丹》兼《浣纱》。伯龙红友供繁弄，酒酣一唱三咨嗟。改调高弹飒风雨，攒点忽似更虾蟆。手搊口歌声若一，丝肉粉飘如飞花。小声吹裂漆筚篥，大声掺乱渔阳挝。自矜琵琶与琴应，眩精骇耳非淫哇。一一晖音合清浊，上腔下柱同整斜。十指绝光若惊电，双袖奋影争流霞。乱击空中白翎雀，横奔塞上拳毛騧。毛血淋漓尽挥洒，又如胡汉相纷拿。大雷小雷响四迸，天惊石破愁女娲。儿女呢呢不得语，恩怨尔汝潜相加。缓调平弦有时倦，掩抑奇态嫌■�。联绵断续转呜咽，又如縆瑟悲瓠巴。一激一昂真当泣，哀歌销尽情萌芽。鹍弦石槽兼铁拨，翻嫌古法多喧哗。逢君但乞《飞龙引》，发扬蹈厉除奸邪。镇西更作《大道曲》，罗襦胡床临闉阇。阮咸凄锵竹林下，风流岂似居琅琊。我今烦冤神越散，《大招》须君为景差。不然节奏尽传我，十调五调成豪奢。一枚昨致惠文妇，槽用香楠连木瓜。得曹左手裴右手，亦可持慰吾秦嘉。琵琶弟子君多少，中有几人颜如荼。枫香定移西楼女，鞋带可记杨家娃。得君琵琶诸楔子，鼙婆旧谱宁足誇。梳山音律此一种，教坊买断倾金车。王郎王郎尔莫苦，埋忧国腹如丹砂。天际真人既有此，北窗肢脚殊风华。
琼南曲
作者：屈大均
朝代：清

郎食槟榔花，胜于甜娘酒。槟榔花醉人，且可红唇口。海南绣面女，爱食槟榔青。槟榔成枣子，醉杀两娉婷。
琼南曲·其一
作者：屈大均
朝代：清
体裁：五言绝句

郎食槟榔花，胜于甜娘酒。槟榔花醉人，且可红唇口。
琼南曲·其二
作者：屈大均
朝代：清
体裁：五言绝句

海南绣面女，爱食槟榔青。槟榔成枣子，醉杀两娉婷。
瑞鹧鸪
作者：屈大均
朝代：清
体裁：词

山鸡锦翼许相同。双双那肯嫁边鸿。欺汝南禽，生长梅花里，日守蛮烟白一丛。梅花最爱梅鋗岭，雌雄各占高峰。空愁霜露沾衣。望断罗浮日，蚤生东。暖向平芜唤玉骢。
瓜架
作者：屈大均
朝代：清
体裁：五言绝句

久系怜瓜苦，无才荐玉盘。西风不吹落，留蔓到春寒。
瓜洲问渡口号
作者：屈大均
朝代：清
体裁：五言绝句

江皋寒日上，霜气白成烟。渡口无渔舸，踟蹰宿雁前。
瓶中桃花
作者：屈大均
朝代：清
体裁：五言律诗

暖令花大朵，一一向瓶开。笑入佳人镜，香浮上客杯。芳春殊未半，嫩叶莫相催。及此夭夭好，溪边更折来。
瓶中白海棠
作者：屈大均
朝代：清
体裁：五言律诗

枝间开不久，却与胆瓶宜。岂有海棠好，而兼白雪姿。艳含膏露薄，香出粉光迟。异种非西蜀，花翁定未知。
瓶花
作者：屈大均
朝代：清
体裁：五言律诗

射干才一朵，瓶小不胜花。剪似春罗碎，翩如綵蝶斜。白头簪不可，素手赠谁家。砚侧间相映，光含一点霞。
瓶花
作者：屈大均
朝代：清

瓶花吾与汝，相对一春多。白发今如此，夭桃奈若何。养须生水好，薰用熟香和。日夕壶觞里，狂夫但有歌。最是桃花口，偏多欲笑时。红颜吾解驻，白发汝休欺。玉女浆无尽，仙人禄在兹。玉壶留日月，长照岁寒姿。
瓶花·其一
作者：屈大均
朝代：清
体裁：五言律诗

瓶花吾与汝，相对一春多。白发今如此，夭桃奈若何。养须生水好，薰用熟香和。日夕壶觞里，狂夫但有歌。
瓶花·其二
作者：屈大均
朝代：清
体裁：五言律诗

最是桃花口，偏多欲笑时。红颜吾解驻，白发汝休欺。玉女浆无尽，仙人禄在兹。玉壶留日月，长照岁寒姿。
瓶花辞
作者：屈大均
朝代：清
体裁：七言绝句

兰菊芙蓉及野梅，桂花同带早霜开。折归分向铜瓶插，几种幽香入梦来。
甘州令
作者：屈大均
朝代：清
体裁：词

柳条边，榆叶塞，惊沙自卷。雕羽屋、苦风吹散。乍寒天，已凄惨，夕阳偏晚。白羊王，紫驼女，为客作、汉军儿饭。饮馀杏酪，弄深芦管。好貂裘、乍生春暖。正玄冰，冻黑水，海州休返。少卿庐，子卿窖，欲寻去、马愁天远。
甘草子
作者：屈大均
朝代：清
体裁：词

香好，香辣香甜，滋味从郎取。但得一星含，自有双烟吐。结得伽南心还苦，向欲暖、犹寒窗户。长把山炉爇朝暮。任一天阴雨。
生女
作者：屈大均
朝代：清

垂老频生女，呱呱亦寝床。妻边三织素，妾处一平阳。但使桃花灼，何须柳絮香。先人留姆训，一一与珠娘。弱女多逾好，陶公亦慰情。艰难孩抱物，断续笑啼声。渐渐吾衰老，迟迟汝长成。无穷婚嫁日，贫绝累难轻。岁岁生儿女，今冬复惠芳。双双初设帨，一一始扶床。卖犬知他日，乘鸾定故乡。无令悲远嫁，骨肉日相望。
生女·其一
作者：屈大均
朝代：清
体裁：五言律诗

垂老频生女，呱呱亦寝床。妻边三织素，妾处一平阳。但使桃花灼，何须柳絮香。先人留姆训，一一与珠娘。
生女·其三
作者：屈大均
朝代：清
体裁：五言律诗

岁岁生儿女，今冬复惠芳。双双初设帨，一一始扶床。卖犬知他日，乘鸾定故乡。无令悲远嫁，骨肉日相望。
生女·其二
作者：屈大均
朝代：清
体裁：五言律诗

弱女多逾好，陶公亦慰情。艰难孩抱物，断续笑啼声。渐渐吾衰老，迟迟汝长成。无穷婚嫁日，贫绝累难轻。
生憎
作者：屈大均
朝代：清
体裁：七言绝句

生憎芍药是将离，数寄乾归归故迟。多捣蛇床作香沐，郎丹更与菟丝宜。
生日同诸将郊行作
作者：屈大均
朝代：清
体裁：五言律诗

细蹀花骢出，麾幢拂晓云。葛巾汉名士，毛扇蜀将军。节制凭儒术，忠诚致大勋。自矜年四十，于道亦曾闻。
生日客韶阳作
作者：屈大均
朝代：清

行年六十又三时，揽镜英州见秀眉。加我天教韶石似，一峰一岁即期颐。一年一朵玉芙蓉，七十依然六十同。更待九年持赠我，一峰分作两三峰。高堂百岁仗孙嵩，我要奇龄与母同。早学长生因奉养，白头膝下待还童。老凤生雏雏白头，文章五色作兰羞。今朝出觅琅玕食，也抱啼乌反哺愁。生近重阳令节时，菊花香送玉杯迟。先予一日怜桃叶，共命雌雄总画眉。五日何妨九日同，天将令节属陶公。重阳且喜馀三日，莫采黄花尽一丛。据鞍愁向武溪过，六十成翁笑伏波。矍铄吾今加一岁，未逢衣绛恨如何。
生日客韶阳作·其一
作者：屈大均
朝代：清
体裁：七言绝句

行年六十又三时，揽镜英州见秀眉。加我天教韶石似，一峰一岁即期颐。
生日客韶阳作·其七
作者：屈大均
朝代：清
体裁：七言绝句

据鞍愁向武溪过，六十成翁笑伏波。矍铄吾今加一岁，未逢衣绛恨如何。
生日客韶阳作·其三
作者：屈大均
朝代：清
体裁：七言绝句

高堂百岁仗孙嵩，我要奇龄与母同。早学长生因奉养，白头膝下待还童。
生日客韶阳作·其二
作者：屈大均
朝代：清
体裁：七言绝句

一年一朵玉芙蓉，七十依然六十同。更待九年持赠我，一峰分作两三峰。
生日客韶阳作·其五
作者：屈大均
朝代：清
体裁：七言绝句

生近重阳令节时，菊花香送玉杯迟。先予一日怜桃叶，共命雌雄总画眉。
生日客韶阳作·其六
作者：屈大均
朝代：清
体裁：七言绝句

五日何妨九日同，天将令节属陶公。重阳且喜馀三日，莫采黄花尽一丛。
生日客韶阳作·其四
作者：屈大均
朝代：清
体裁：七言绝句

老凤生雏雏白头，文章五色作兰羞。今朝出觅琅玕食，也抱啼乌反哺愁。
生日示姬人
作者：屈大均
朝代：清

玉貌先生岂有求，莫愁天遣慰穷愁。更教竹叶无离手，自可芦花不上头。共命鸳鸯争一日，同心桃李媚三秋。弄雏人爱将雏甚，乌子多生逐凤游。萧晨休叹岁寒催，朔雪炎天未易来。梅蕊故当重九发，菊花偏向小春开。岂如桃好多根叶，长与松高在草莱。捣药殷勤蟾兔似，女君相逐上瑶台。
生日示姬人·其一
作者：屈大均
朝代：清
体裁：七言律诗

玉貌先生岂有求，莫愁天遣慰穷愁。更教竹叶无离手，自可芦花不上头。共命鸳鸯争一日，同心桃李媚三秋。弄雏人爱将雏甚，乌子多生逐凤游。
生日示姬人·其二
作者：屈大均
朝代：清
体裁：七言律诗

萧晨休叹岁寒催，朔雪炎天未易来。梅蕊故当重九发，菊花偏向小春开。岂如桃好多根叶，长与松高在草莱。捣药殷勤蟾兔似，女君相逐上瑶台。
生日览镜口占
作者：屈大均
朝代：清
体裁：五言绝句

生日当秋尽，衰颜满镜中。芙蓉谁得似，朝白暮还红。
生查子
作者：屈大均
朝代：清
体裁：词

泪点白纷纷，飞去沾花叶。一半作棠梨，一半为蝴蝶。肠断玉楼人，绿草藏娇靥。岁岁未清明，已有清明接。
田三丈席上歌
作者：屈大均
朝代：清
体裁：古风

今夕何夕醉频阳，王剪祠前堪断肠。美人一双紫鸳鸯，愿随长风共翱翔。秦筝慷慨西气溢，燕歌变转南魂失。佳丽须归楚些人，神仙肯作湘累匹。往日人传好色名，南求交趾东辽城。交州美人珠鬘送，辽阳美人貂裘迎。只今祋祤情难已，温其如玉惭君子。羽钗既挂远游冠，牙床敢展合欢被。
田尾村居
作者：屈大均
朝代：清
体裁：五言律诗

葛蔓滋三径，榕阴蔽数家。农收霜降稻，圃落小寒瓜。鱼戏流云乱，蝉嘶落日斜。杖藜无事极，吟绕未开花。
甲子初春赋得今岁花前五十五
作者：屈大均
朝代：清

今年逢甲子，五十五年春。愿学白居士，长为花主人。婴儿时自作，弟子日相亲。堂上八旬母，承欢未觉贫。五十不如人，蹉跎又五春。无言能学易，所喜未违亲。萱草烟初暖，桃花雨更新。那知谁甲子，且复醉芳辰。流年频假我，天意似相私。已少无闻日，犹多大过时。绿交山桔叶，红亚海棠枝。一片风烟里，春光人不知。五十又馀五，生生数所期。南枝犹有待，春色不妨迟。硕果羲皇物，瑶华姑射姿。东风如有意，莫遗鬓如丝。
甲子初春赋得今岁花前五十五·其一
作者：屈大均
朝代：清
体裁：五言律诗

今年逢甲子，五十五年春。愿学白居士，长为花主人。婴儿时自作，弟子日相亲。堂上八旬母，承欢未觉贫。
甲子初春赋得今岁花前五十五·其三
作者：屈大均
朝代：清
体裁：五言律诗

流年频假我，天意似相私。已少无闻日，犹多大过时。绿交山桔叶，红亚海棠枝。一片风烟里，春光人不知。
甲子初春赋得今岁花前五十五·其二
作者：屈大均
朝代：清
体裁：五言律诗

五十不如人，蹉跎又五春。无言能学易，所喜未违亲。萱草烟初暖，桃花雨更新。那知谁甲子，且复醉芳辰。
甲子初春赋得今岁花前五十五·其四
作者：屈大均
朝代：清
体裁：五言律诗

五十又馀五，生生数所期。南枝犹有待，春色不妨迟。硕果羲皇物，瑶华姑射姿。东风如有意，莫遗鬓如丝。
甲子岁除作
作者：屈大均
朝代：清

欲寒先作雾，将暖更吹风。岁尽从今夜，春来自故宫。草犹含蕙绿，花已破桃红。腊酒琉璃盏，殷勤入掌中。白首荷蓑笠，居然农丈人。野功休晏岁，山事起初春。雨气横林半，烟光出水滨。莺声那不早，开我笑颜新。岁除无一事，堪酌送愁杯。花以明灯喜，春因爆竹催。山寒多夜雨，地薄易冬雷。命只悲何益，尊前正有梅。
甲子岁除作·其一
作者：屈大均
朝代：清
体裁：五言律诗

欲寒先作雾，将暖更吹风。岁尽从今夜，春来自故宫。草犹含蕙绿，花已破桃红。腊酒琉璃盏，殷勤入掌中。
甲子岁除作·其三
作者：屈大均
朝代：清
体裁：五言律诗

岁除无一事，堪酌送愁杯。花以明灯喜，春因爆竹催。山寒多夜雨，地薄易冬雷。命只悲何益，尊前正有梅。
甲子岁除作·其二
作者：屈大均
朝代：清
体裁：五言律诗

白首荷蓑笠，居然农丈人。野功休晏岁，山事起初春。雨气横林半，烟光出水滨。莺声那不早，开我笑颜新。
画兰行
作者：屈大均
朝代：清
体裁：古风

张公画鹰胜画马，兰竹尤精知者寡。兰师乃是程六无，竹亦仲昭始能写。写成辄乞我题诗，墨花如雨争淋漓。我欲学兰兰不就，馨香难寄所相思。多日湘累音响绝，紫茎绿叶无人说。枝枝画出亦离骚，彷佛潇湘见风雪。兰膏细共露华滴，兰芽乱向春泥茁。稏兰一箭五十花，罗浮生长美人家。花多人疑是蕙草，花少乃是真兰葩。为兰为蕙总芳芬，兰蕙繇来本一身。画手写多休写少，一花即是一幽人。
画堂春
作者：屈大均
朝代：清
体裁：词

天青染得一江青。烟波雪后逾明。片帆冲破白云屏。荡漾鸥汀。芳草茫茫天际，罗裙直接空冥。看黄成绿是愁凝。春色难胜。
画松
作者：屈大均
朝代：清
体裁：五言律诗

似带黄山雪，苍苍五鬣姿。卧龙馀尔在，化石亦吾师。雨欲生鹅素，风先动兔丝。毕宏微渲染，神妙至今疑。
画秦吉了
作者：屈大均
朝代：清
体裁：五言绝句

珍禽解姓秦，弄语向芳春。购得从蛮女，边鸾画不真。
画竹
作者：屈大均
朝代：清
体裁：五言绝句

几叶开筜谷，萧疏已作秋。笔端烟雨态，争向管姬求。
画马
作者：屈大均
朝代：清
体裁：五言绝句

千里骅骝气，飞阳尺素中。可怜曹霸在，泪与汗花红。
留人石诅祝辞
作者：屈大均
朝代：清
体裁：古风

诅曰：留人石，莫留人。风吹石，化为尘。祝曰：留人石，既为尘。望夫石，复为人。
留别傅应州
作者：屈大均
朝代：清
体裁：五言排律

雁门横代郡，龙首跨云中。霸气沙陀壮，边谋主父雄。黄花开岭北，浑水绕城东。歇马斜阳尽，悬军古戍空。赋成投太守，繻弃识终童。清夜壶觞合，高秋射猎同。黄羊行美酪，紫兔落雕弓。塞色胭脂暗，边声觱篥通。钟灵寻凤井，驻跸问龙宫。汉帝巡沙漠，天威起大风。昭回垂圣藻，峻极叹神工。谁造千华塔，真疑一柱功。榱梁争龠黍，户牖竞玲珑。层搆如楼阁，孤标亦华嵩。针芒先不露，斤斧后应穷。甲子完颜记，瓶沙大士聪。参差无接笋，纡曲似垂虹。万象金波丽，诸天翠霭蒙。登临收海岳，指顾尽羌戎。茹越连疏木，桑乾起暮鸿。使君饶逸兴，贱子一悲翁。暂握青霄手，全披皦日衷。草书追内史，诗序托孙公。白昼弦歌洽，阳春雨雪融。清扬怜蔓草，奇响爱焦桐。关隘逢天险，藩屏赖尔躬。微言能玉振，大蒐必车攻。厉圣惟狂狷，从龙自镐丰。交情存宝剑，歧路指花骢。愁绝频分袂，阳关唱未终。
留别南雄某别驾
作者：屈大均
朝代：清
体裁：七言律诗

别驾多才尽不如，南来初下白门车。六朝春色归辞赋，五岭梅花绕簿书。玩世堪为濠上吏，浮家莫羡武陵渔。江南一片萋萋草，愁绝王孙失路馀。
留别商子
作者：屈大均
朝代：清
体裁：五言律诗

京国初相见，殷勤问卜居。徒劳拂龟策，未忍负诗书。芳草求无所，故都怀有馀。明朝挥手别，怅望隔姑胥。
留别建陵孟太守
作者：屈大均
朝代：清

三年王业未偏安，才气无双似尔难。名将多为边郡守，孤儿曾隶羽林官。云州血战先公壮，露冕春行寿母欢。我愧疏慵应早退，罗浮归养采芳兰。兰挠日日系江滨，帅主恩深不念贫。曾典戎麾犹乞食，已辞神武尚留人。羞逢往日黄冠客，悔别高堂白发亲。与子临歧思握手，交情须向去时真。
留别建陵孟太守·其一
作者：屈大均
朝代：清
体裁：七言律诗

三年王业未偏安，才气无双似尔难。名将多为边郡守，孤儿曾隶羽林官。云州血战先公壮，露冕春行寿母欢。我愧疏慵应早退，罗浮归养采芳兰。
留别建陵孟太守·其二
作者：屈大均
朝代：清
体裁：七言律诗

兰挠日日系江滨，帅主恩深不念贫。曾典戎麾犹乞食，已辞神武尚留人。羞逢往日黄冠客，悔别高堂白发亲。与子临歧思握手，交情须向去时真。
留别弄雏轩
作者：屈大均
朝代：清

新梳堕马可怜妆，独少秦珠耳后光。此去青莺池上买，归来明月照兰房。雷阳纫葛杂银条，一著凉风生舞腰。应倩纤纤蛮女手，为卿织得比龙绡。
留别弄雏轩·其一
作者：屈大均
朝代：清
体裁：七言绝句

新梳堕马可怜妆，独少秦珠耳后光。此去青莺池上买，归来明月照兰房。
留别弄雏轩·其二
作者：屈大均
朝代：清
体裁：七言绝句

雷阳纫葛杂银条，一著凉风生舞腰。应倩纤纤蛮女手，为卿织得比龙绡。
留别槎山诸子
作者：屈大均
朝代：清
体裁：古风

絺绤含凄风，葛屦濡寒霜。我行一何窭，歧路复亡羊。白驹在幽谷，行行悲迷阳。吾子陈瑾瑜，为我禦不祥。日月居东南，沐浴成文章。予技非雕虫，为天补衮裳。彤管何光辉，贻君殊未央。
留别秀水桐开士
作者：屈大均
朝代：清
体裁：五言律诗

鸳湖何所有，一片鹤孤飞。爱尔琅玕树，浮丘不忍归。青霄联羽翼，白露戒裳衣。忽作离群咏，愁心满翠微。
留别羊城诸子
作者：屈大均
朝代：清

大鱼啖虾䱉，小鱼啖沮洳。风波一失所，微沫犹相濡。吁嗟尔君子，念我如黔娄。养亲无甘毳，从君无骊驹。怀宝而迷邦，前路多忧虞。王孙诛淖齿，伍子干阖庐。所愧病无能，日暮空踟蹰。枯鱼日衔索，高树多惊风。我亲已白发，我行犹转蓬。仲繇嗟负粟，冉子念尸饔。携手出东门，泪落尘埃中。蛇脂已耆乾，龙饥尚未充。耘瓜忌伤根，结兰贵心同。孝子当不匮，锡类及微躬。
留别羊城诸子·其一
作者：屈大均
朝代：清
体裁：古风

大鱼啖虾䱉，小鱼啖沮洳。风波一失所，微沫犹相濡。吁嗟尔君子，念我如黔娄。养亲无甘毳，从君无骊驹。怀宝而迷邦，前路多忧虞。王孙诛淖齿，伍子干阖庐。所愧病无能，日暮空踟蹰。
留别羊城诸子·其二
作者：屈大均
朝代：清
体裁：古风

枯鱼日衔索，高树多惊风。我亲已白发，我行犹转蓬。仲繇嗟负粟，冉子念尸饔。携手出东门，泪落尘埃中。蛇脂已耆乾，龙饥尚未充。耘瓜忌伤根，结兰贵心同。孝子当不匮，锡类及微躬。
留别钱舍人
作者：屈大均
朝代：清
体裁：五言律诗

万里庭闱在，言归涨海隅。谁能弃乡井，自此作屠沽。京雒辞知己，关山命仆夫。从客君退食，书札问慈乌。
留别陈正子
作者：屈大均
朝代：清
体裁：五言律诗

塞北罢游猎，江南思采莲。高堂有书札，久废东皋田。别尔渔阳路，愁悬鸿雁边。临觞可无赠，只此白华篇。
留别陈正子 其一 登庆善寺阁
作者：屈大均
朝代：清
体裁：五言律诗

驻马酆原下，天晴眺寺楼。池阳城对出，清峪水中流。贳酒乘春兴，听歌散暮愁。梅关千万里，归及雁横秋。
留别馆主人凌君
作者：屈大均
朝代：清

父子能留客，殷勤端水涯。相如无县令，季布有朱家。酒酿惠泉水，鱼烹杨柳沙。多惭贤地主，车骑未光华。连朝阴雨甚，行李苦淹留。闾里逢轻侠，都亭慰倦游。情深羊峡水，梦暖雁城秋。明岁西湖曲，还当假小楼。
留别馆主人凌君·其一
作者：屈大均
朝代：清
体裁：五言律诗

父子能留客，殷勤端水涯。相如无县令，季布有朱家。酒酿惠泉水，鱼烹杨柳沙。多惭贤地主，车骑未光华。
留别馆主人凌君·其二
作者：屈大均
朝代：清
体裁：五言律诗

连朝阴雨甚，行李苦淹留。闾里逢轻侠，都亭慰倦游。情深羊峡水，梦暖雁城秋。明岁西湖曲，还当假小楼。
留石行奉呈黄参军
作者：屈大均
朝代：清
体裁：古风

英州之石甲天下，一一峰峦削成者。尺寸皆作一岩洞，一卷已自成西华。使君作宦来炎方，十四芙蓉牍案旁。嵌空斗竦分韶石，大小相叠读书床。扁舟不肯载归去，留我草堂使箕踞。奇云所变势巉岩，就中大者如淫预。昔人高致有陆绩，虽清亦爱郁林石。君今石乃似沉香，十四芙蓉同一掷。沉香长在沉香浦，英石长与翁山伍。行者为岱坐为嵩，乳窦玲珑出烟雨。君之风流在此间，苍翠依依是玉颜。殷勤洗濯去苔藓，朝夕再拜那能閒。
留雁
作者：屈大均
朝代：清
体裁：五言绝句

方春辞涨海，未雪至炎州。南国无人射，菰芦最可留。
留雁
作者：屈大均
朝代：清

未到花朝已北飞，江南春色苦相违。哀笳一片风沙外，家在阴山讵忍归。江南亦未稻粱稀，菰米香分塞马肥。春暖汀洲芳草里，无人惊起一行飞。
留雁·其一
作者：屈大均
朝代：清
体裁：七言绝句

未到花朝已北飞，江南春色苦相违。哀笳一片风沙外，家在阴山讵忍归。
留雁·其二
作者：屈大均
朝代：清
体裁：七言绝句

江南亦未稻粱稀，菰米香分塞马肥。春暖汀洲芳草里，无人惊起一行飞。
番女十八拍
作者：屈大均
朝代：清
体裁：词

弯弓争落海东青。插双翎。香貂帽子鱼皮女，两两驰过栗末城。羊酥多食复驼羹。玉肌腥。春寒拟作温汤去。笑拥阏氏向盛京。
畲田
作者：屈大均
朝代：清

畲客石为田，田肥宜石粪。英州石太多，燔石无人问。火烧土膏暖，阳气发畲田。尽斩阴阳木，斜禾种绝巅。白衣山子好，山旱种乘春。拨雪烧畲熟，禾生火粒新。
畲田·其一
作者：屈大均
朝代：清
体裁：五言绝句

畲客石为田，田肥宜石粪。英州石太多，燔石无人问。
畲田·其三
作者：屈大均
朝代：清
体裁：五言绝句

白衣山子好，山旱种乘春。拨雪烧畲熟，禾生火粒新。
畲田·其二
作者：屈大均
朝代：清
体裁：五言绝句

火烧土膏暖，阳气发畲田。尽斩阴阳木，斜禾种绝巅。
疍家曲
作者：屈大均
朝代：清
体裁：五言绝句

艇小如凫雁，轻摇出海门。阿姑知未许，梢上有花盆。
疏影·鸳鸯梅
作者：屈大均
朝代：清
体裁：词

层层作蕊。更绛趺一一，能结双子。定是青陵，魂入寒香，催教朵朵连理。雌雄不少相思树，又恁得同心如尔。更爱他、飞雪丹成，灼灼杏葩难似。堂上鸳鸯惯见，试将七十二，来与相比。脸际凝脂，决胜明霞，几片天边初起。枝枝正发台关驿，染遍了、白鹇头尾。记昔年、弄玉同攀，笑向影边斜倚。
病中再送紫翁王使之任川南
作者：屈大均
朝代：清

蓬庐久病绝车轮，君为沈绵日益亲。重老幸逢生死友，临危忍作别离人。之官况值黔巫远，遣使何繇药饵新。知有啼猿代呜咽，一声先寄峡门春。乐好人伦识鉴清，分来仁孝有深情。穷愁似我能无死，疾痛呼君即所生。治药兼劳陈仲举，传经总爱郑康成。腐儒衰晚惭无补，感激知交泪欲倾。重来玉局似令威，为政风流麈尾挥。风月追随从此远，湖山收拾又全非。题诗浮岳云驱笔，驻节峨眉雪溅衣。铃？虚明无一事，美人何处不忘机。伏枕从教不复朝，尘封药灶更箪瓢。谁能裹饭求桑户，自合持蔬槁鲍焦。黄蝶多情难速化，白鸾无信只空招。凭君此去频相忆，锦水双鱼慰寂寥。三春长夜如秋夜，卧疾沈沈欲返真。体魄何妨随变化，神仙亦是一埃尘。泉飞喷薄无生话，岳立峥嵘不死身。君最高深知此意，梦魂相逐到双岷。著述无成欲假年，天须后死绩遗编。论文水乳真知己，求友岩阿最得贤。微贱每遭交态薄，孤高终抱道情偏。使君更是无骄吝，安得重依衮绣前。
病中再送紫翁王使之任川南·其一
作者：屈大均
朝代：清
体裁：七言律诗

蓬庐久病绝车轮，君为沈绵日益亲。重老幸逢生死友，临危忍作别离人。之官况值黔巫远，遣使何繇药饵新。知有啼猿代呜咽，一声先寄峡门春。
病中再送紫翁王使之任川南·其三
作者：屈大均
朝代：清

重来玉局似令威，为政风流麈尾挥。风月追随从此远，湖山收拾又全非。题诗浮岳云驱笔，驻节峨眉雪溅衣。铃？虚明无一事，美人何处不忘机。
病中再送紫翁王使之任川南·其三
作者：屈大均
朝代：清
体裁：七言律诗

重来玉局似令威，为政风流麈尾挥。风月追随从此远，湖山收拾又全非。题诗浮岳云驱笔，驻节峨眉雪溅衣。铃�虚明无一事，美人何处不忘机。
病中再送紫翁王使之任川南·其二
作者：屈大均
朝代：清
体裁：七言律诗

乐好人伦识鉴清，分来仁孝有深情。穷愁似我能无死，疾痛呼君即所生。治药兼劳陈仲举，传经总爱郑康成。腐儒衰晚惭无补，感激知交泪欲倾。
病中再送紫翁王使之任川南·其五
作者：屈大均
朝代：清
体裁：七言律诗

三春长夜如秋夜，卧疾沈沈欲返真。体魄何妨随变化，神仙亦是一埃尘。泉飞喷薄无生话，岳立峥嵘不死身。君最高深知此意，梦魂相逐到双岷。
病中再送紫翁王使之任川南·其六
作者：屈大均
朝代：清
体裁：七言律诗

著述无成欲假年，天须后死绩遗编。论文水乳真知己，求友岩阿最得贤。微贱每遭交态薄，孤高终抱道情偏。使君更是无骄吝，安得重依衮绣前。
病中再送紫翁王使之任川南·其四
作者：屈大均
朝代：清
体裁：七言律诗

伏枕从教不复朝，尘封药灶更箪瓢。谁能裹饭求桑户，自合持蔬槁鲍焦。黄蝶多情难速化，白鸾无信只空招。凭君此去频相忆，锦水双鱼慰寂寥。
病中即事
作者：屈大均
朝代：清

月上维摩女，天花居士姬。病中能侍药，閒处即调丝。绿剪青荷叶，红簪白槿枝。无钱买钗钿，吾窭缟衣宜。妻解拿舟至，儿知取药回。长勤心力尽，稍静性真开。衣少抛花匣，书多碍镜台。青莲还有妹，未见月圆来。
病中即事·其一
作者：屈大均
朝代：清
体裁：五言律诗

月上维摩女，天花居士姬。病中能侍药，閒处即调丝。绿剪青荷叶，红簪白槿枝。无钱买钗钿，吾窭缟衣宜。
病中即事·其二
作者：屈大均
朝代：清
体裁：五言律诗

妻解拿舟至，儿知取药回。长勤心力尽，稍静性真开。衣少抛花匣，书多碍镜台。青莲还有妹，未见月圆来。
病中奉柬王南区使君兼送之任川南
作者：屈大均
朝代：清

一卧百馀日，相关惟使君。药钱能苦致，餐物每甘分。羽恐蝉将蜕，声愁鹤不闻。明朝挂帆去，谁复念孤云。日来思复食，杯箸久生尘。感尔金无橐，遗予味有珍。畲田香秫美，浙海鲞鱼真。稍损瓯中物，肝肠即古人。松老思为石，桐焦待作琴。但存辞世念，并绝学仙心。暖喜茶烟入，香嫌药气侵。君来忧绝粒，又与白山蔘。一室沈冥日，全家惨淡秋。无生曾亦学，不死欲何求。香烬烟犹袅，灯残焰未收。念君行有日，相诀且淹留。此别最凄然，当予衰疾年。泪同春雨水，流满大江烟。赋望将归日，魂招未死前。休令巴峡里，添得一啼鹃。流泪到潇湘，君看必断肠。时无骚子姓，定少楚辞章。哀怨一家善，风流终古长。投诗赠先子，招我共琼浆。
病中奉柬王南区使君兼送之任川南·其一
作者：屈大均
朝代：清
体裁：五言律诗

一卧百馀日，相关惟使君。药钱能苦致，餐物每甘分。羽恐蝉将蜕，声愁鹤不闻。明朝挂帆去，谁复念孤云。
病中奉柬王南区使君兼送之任川南·其三
作者：屈大均
朝代：清
体裁：五言律诗

松老思为石，桐焦待作琴。但存辞世念，并绝学仙心。暖喜茶烟入，香嫌药气侵。君来忧绝粒，又与白山蔘。
病中奉柬王南区使君兼送之任川南·其二
作者：屈大均
朝代：清
体裁：五言律诗

日来思复食，杯箸久生尘。感尔金无橐，遗予味有珍。畲田香秫美，浙海鲞鱼真。稍损瓯中物，肝肠即古人。
病中奉柬王南区使君兼送之任川南·其五
作者：屈大均
朝代：清
体裁：五言律诗

此别最凄然，当予衰疾年。泪同春雨水，流满大江烟。赋望将归日，魂招未死前。休令巴峡里，添得一啼鹃。
病中奉柬王南区使君兼送之任川南·其六
作者：屈大均
朝代：清
体裁：五言律诗

流泪到潇湘，君看必断肠。时无骚子姓，定少楚辞章。哀怨一家善，风流终古长。投诗赠先子，招我共琼浆。
病中奉柬王南区使君兼送之任川南·其四
作者：屈大均
朝代：清
体裁：五言律诗

一室沈冥日，全家惨淡秋。无生曾亦学，不死欲何求。香烬烟犹袅，灯残焰未收。念君行有日，相诀且淹留。
病中对酒作答人
作者：屈大均
朝代：清

金骨不须变，玉颜应自酡。乱离闻道早，贫贱著书多。今我不为乐，他人亦已歌。大招君莫放，来往任风波。辟谷因无食，非关学子房。云霞充口腹，日月丽肝肠。白石元甘饵，寒泉是玉浆。灵龟那敢舍，服气有馀粮。厌服长桑药，慵看本草经。无生非性命，不死岂仙灵。酒且临秋水，琴须上翠屏。自知能学易，不慕古沉冥。
病中对酒作答人·其一
作者：屈大均
朝代：清
体裁：五言律诗

金骨不须变，玉颜应自酡。乱离闻道早，贫贱著书多。今我不为乐，他人亦已歌。大招君莫放，来往任风波。
病中对酒作答人·其三
作者：屈大均
朝代：清
体裁：五言律诗

厌服长桑药，慵看本草经。无生非性命，不死岂仙灵。酒且临秋水，琴须上翠屏。自知能学易，不慕古沉冥。
病中对酒作答人·其二
作者：屈大均
朝代：清
体裁：五言律诗

辟谷因无食，非关学子房。云霞充口腹，日月丽肝肠。白石元甘饵，寒泉是玉浆。灵龟那敢舍，服气有馀粮。
病中柬元孝
作者：屈大均
朝代：清
体裁：五言律诗

病已知难愈，踟蹰欲委形。黔娄谁作诔，贞曜汝题铭。咫尺将魂爽，罗浮入杳冥。儿曹营发冢，教近锦云屏。
病起
作者：屈大均
朝代：清
体裁：五言律诗

病得秋风起，悲凉生白头。渐消磨剑力，长抱著书愁。寒鸟空相命，孤云岂有求。又亡椎髻妇，谁与伴黔娄。
病起作
作者：屈大均
朝代：清

愁因春色豁，病逐岁华除。岂欲长居世，惟思更著书。身惭枯木在，心恨死灰馀。那得长为蝶，翩翩向太虚。物化何妨速，蜉蝣即是仙。如能生羽翼，便作一高蝉。抱影归明月，遗音在碧泉。泠泠风与露，吸饮病长捐。处顺吾何事，馀生且复留。药劳贤太守，方得古丹丘。未死终无用，非仁岂有求。自今除痛苦，更得几春秋。伏枕已多时，春光总未知。儿欢梅结子，女喜柳垂丝。杖好扶须力，冠轻戴莫移。郊行殊未可，两失野人期。
病起作·其一
作者：屈大均
朝代：清
体裁：五言律诗

愁因春色豁，病逐岁华除。岂欲长居世，惟思更著书。身惭枯木在，心恨死灰馀。那得长为蝶，翩翩向太虚。
病起作·其三
作者：屈大均
朝代：清
体裁：五言律诗

处顺吾何事，馀生且复留。药劳贤太守，方得古丹丘。未死终无用，非仁岂有求。自今除痛苦，更得几春秋。
病起作·其二
作者：屈大均
朝代：清
体裁：五言律诗

物化何妨速，蜉蝣即是仙。如能生羽翼，便作一高蝉。抱影归明月，遗音在碧泉。泠泠风与露，吸饮病长捐。
病起作·其四
作者：屈大均
朝代：清
体裁：五言律诗

伏枕已多时，春光总未知。儿欢梅结子，女喜柳垂丝。杖好扶须力，冠轻戴莫移。郊行殊未可，两失野人期。
癸亥长至前五日举第三子有作
作者：屈大均
朝代：清

一阳初欲动，硕果早知之。梦叶先长至，呱闻及子时。生梯须女早，取火厉人迟。受易商瞿似，他年或五儿。弥月当冬仲，欢闻堕地声。雷先三日复，龙以一阳生。亚岁逢佳节，高堂与小名。双珠多一颗，掌上有光荣。
癸亥长至前五日举第三子有作·其一
作者：屈大均
朝代：清
体裁：五言律诗

一阳初欲动，硕果早知之。梦叶先长至，呱闻及子时。生梯须女早，取火厉人迟。受易商瞿似，他年或五儿。
癸亥长至前五日举第三子有作·其二
作者：屈大均
朝代：清
体裁：五言律诗

弥月当冬仲，欢闻堕地声。雷先三日复，龙以一阳生。亚岁逢佳节，高堂与小名。双珠多一颗，掌上有光荣。
癸酉人日作
作者：屈大均
朝代：清
体裁：五言律诗

无心作人日，只为个人无。光采存魂梦，丹青失画图。酒沾黄土尽，花供素瓶孤。廿四年来恨，空悲子母乌。
癸酉元日作
作者：屈大均
朝代：清

天鸡隐隐起空中，海日初烧混沌红。气象新从三朔出，光华长与一人同。欢将寿爵歌难已，老向高台舞更工。无限春晖在芳草，青青先到白头翁。平明拜手御炉烟，史笔恭陈上帝前。虎视谁书秦正月，龙兴自纪汉元年。老人星在无长夜，尊母台临即洞天。王命早从慈氏识，功成方作曜真仙。初风飘柳拂窗纱，最早莺声是我家。萱草天生长命草，桃花人作合欢花。纷纷子女争珠黍，一一衣裳斗月华。喧暖开春才一日，宣文已两醉流霞。龙马精神母气传，六旬多四益贞坚。方圆已尽羲皇卦，五十须加孔父年。膏润梅花嫌雪少，光浮梧叶喜霞鲜。胎禽子和松间满，老凤飞声接上天。春来容易玉颜酡，未恨长贫老薜萝。方朔细君遗肉少，渊明稚子与梨多。夭桃有口元知笑，翠羽无心亦解歌。早晚榆钱凭买酒，五铢难复奈愁何。先师未曙礼簪裾，绕膝童蒙告有馀。商氏教儿先大易，伏公传女更尚书。三春弦诵开元吉，一代文章接太初。异日儒林知有传，未应辞赋比相如。
癸酉元日作·其一
作者：屈大均
朝代：清
体裁：七言律诗

天鸡隐隐起空中，海日初烧混沌红。气象新从三朔出，光华长与一人同。欢将寿爵歌难已，老向高台舞更工。无限春晖在芳草，青青先到白头翁。
癸酉元日作·其三
作者：屈大均
朝代：清
体裁：七言律诗

初风飘柳拂窗纱，最早莺声是我家。萱草天生长命草，桃花人作合欢花。纷纷子女争珠黍，一一衣裳斗月华。喧暖开春才一日，宣文已两醉流霞。
癸酉元日作·其二
作者：屈大均
朝代：清
体裁：七言律诗

平明拜手御炉烟，史笔恭陈上帝前。虎视谁书秦正月，龙兴自纪汉元年。老人星在无长夜，尊母台临即洞天。王命早从慈氏识，功成方作曜真仙。
癸酉元日作·其五
作者：屈大均
朝代：清
体裁：七言律诗

春来容易玉颜酡，未恨长贫老薜萝。方朔细君遗肉少，渊明稚子与梨多。夭桃有口元知笑，翠羽无心亦解歌。早晚榆钱凭买酒，五铢难复奈愁何。
癸酉元日作·其六
作者：屈大均
朝代：清
体裁：七言律诗

先师未曙礼簪裾，绕膝童蒙告有馀。商氏教儿先大易，伏公传女更尚书。三春弦诵开元吉，一代文章接太初。异日儒林知有传，未应辞赋比相如。
癸酉元日作·其四
作者：屈大均
朝代：清
体裁：七言律诗

龙马精神母气传，六旬多四益贞坚。方圆已尽羲皇卦，五十须加孔父年。膏润梅花嫌雪少，光浮梧叶喜霞鲜。胎禽子和松间满，老凤飞声接上天。
癸酉秋怀
作者：屈大均
朝代：清

欲作潇潇雨，先之落叶声。似闻天上雁，嘹呖满江城。迟暮人何在，悲凉事不成。匆匆忧用老，有负是生平。今年摇落早，风木助予悲。岁又将寒候，天无复曙时。病难依墓久，贫易出门迟。明发何曾寐，幽幽灯火知。老来难学问，况在极贫时。往日真堪惜，穷秋未足悲。白头思殉母，黄口忍捐儿。已矣王孙裸，重泉速朽期。霜降从零落，蒿非美菜莪。所生今已矣，无忝更如何。丧礼贫难尽，哀吟老易多。无心还养寿，采药向岩阿。飓风秋大作，无恙墓堂新。孝感非孤子，神灵是二人。竹多留凤尾，松未破龙鳞。一一栖乌在，飘零祗洽旬。夜夜精魂接，音容在梦中。照愁无白日，吹老有悲风。地下身应佚，人间路已穷。霜华满青草，肯放白头翁。惨怛真无告，天民此益穷。水浆情未尽，霜露怆难终。涕泪全枯柏，形骸半死桐。痛深悲创巨，斩剡势相同。摇落又如此，吾今亦变衰。萧萧馀两鬓，白白但双垂。清露惟须濯，凉风不用吹。羸躯休更病，已有老相随。白冠依太古，衰绖忍离身。苦忆惟慈爱，劳心是棘人。时时闻叹息，点点湿衣巾。顾望无瞻见，苍茫泣上旻。血随清泪尽，号泣但馀声。心弱思难尽，神衰梦易成。雁边霜乱下，萤外月微明。不寐时吟叹，栖禽亦未惊。零落高堂菊，秋霜凛冽中。花随人事尽，叶共岁华空。歌断哀谁告，魂招赋未工。泪沾衰草里，都作雁来红。叶叶啼痕湿，非关清露滋。栽培垂老日，黄落未寒时。虫食何曾苦，蝉嘶不自知。蟏蛸丝已断，喜母更无期。幽居已萧瑟，秋气益生悲。落木一相感，哀猿无尽时。心随萱草死，泪向竹枝垂。往日多行役，空伤孝养迟。老始为人子，身归父母迟。谁令英霸器，自失乱离时。日苦挥无力，天憎问有辞。秋霜肯相念，且莫鬓如丝。泪多双镜浊，欲待菊花明。九日无佳色，三冬始落英。沉冥非此日，哀痛是平生。衔恤知何向，茫茫永慕情。
癸酉秋怀·其一
作者：屈大均
朝代：清
体裁：五言律诗

欲作潇潇雨，先之落叶声。似闻天上雁，嘹呖满江城。迟暮人何在，悲凉事不成。匆匆忧用老，有负是生平。
癸酉秋怀·其七
作者：屈大均
朝代：清
体裁：五言律诗

惨怛真无告，天民此益穷。水浆情未尽，霜露怆难终。涕泪全枯柏，形骸半死桐。痛深悲创巨，斩剡势相同。
癸酉秋怀·其三
作者：屈大均
朝代：清
体裁：五言律诗

老来难学问，况在极贫时。往日真堪惜，穷秋未足悲。白头思殉母，黄口忍捐儿。已矣王孙裸，重泉速朽期。
癸酉秋怀·其九
作者：屈大均
朝代：清
体裁：五言律诗

白冠依太古，衰绖忍离身。苦忆惟慈爱，劳心是棘人。时时闻叹息，点点湿衣巾。顾望无瞻见，苍茫泣上旻。
癸酉秋怀·其二
作者：屈大均
朝代：清
体裁：五言律诗

今年摇落早，风木助予悲。岁又将寒候，天无复曙时。病难依墓久，贫易出门迟。明发何曾寐，幽幽灯火知。
癸酉秋怀·其五
作者：屈大均
朝代：清
体裁：五言律诗

飓风秋大作，无恙墓堂新。孝感非孤子，神灵是二人。竹多留凤尾，松未破龙鳞。一一栖乌在，飘零祗洽旬。
癸酉秋怀·其八
作者：屈大均
朝代：清
体裁：五言律诗

摇落又如此，吾今亦变衰。萧萧馀两鬓，白白但双垂。清露惟须濯，凉风不用吹。羸躯休更病，已有老相随。
癸酉秋怀·其六
作者：屈大均
朝代：清
体裁：五言律诗

夜夜精魂接，音容在梦中。照愁无白日，吹老有悲风。地下身应佚，人间路已穷。霜华满青草，肯放白头翁。
癸酉秋怀·其十
作者：屈大均
朝代：清
体裁：五言律诗

血随清泪尽，号泣但馀声。心弱思难尽，神衰梦易成。雁边霜乱下，萤外月微明。不寐时吟叹，栖禽亦未惊。
癸酉秋怀·其十一
作者：屈大均
朝代：清
体裁：五言律诗

零落高堂菊，秋霜凛冽中。花随人事尽，叶共岁华空。歌断哀谁告，魂招赋未工。泪沾衰草里，都作雁来红。
癸酉秋怀·其十三
作者：屈大均
朝代：清
体裁：五言律诗

幽居已萧瑟，秋气益生悲。落木一相感，哀猿无尽时。心随萱草死，泪向竹枝垂。往日多行役，空伤孝养迟。
癸酉秋怀·其十二
作者：屈大均
朝代：清
体裁：五言律诗

叶叶啼痕湿，非关清露滋。栽培垂老日，黄落未寒时。虫食何曾苦，蝉嘶不自知。蟏蛸丝已断，喜母更无期。
癸酉秋怀·其十五
作者：屈大均
朝代：清
体裁：五言律诗

泪多双镜浊，欲待菊花明。九日无佳色，三冬始落英。沉冥非此日，哀痛是平生。衔恤知何向，茫茫永慕情。
癸酉秋怀·其十四
作者：屈大均
朝代：清
体裁：五言律诗

老始为人子，身归父母迟。谁令英霸器，自失乱离时。日苦挥无力，天憎问有辞。秋霜肯相念，且莫鬓如丝。
癸酉秋怀·其四
作者：屈大均
朝代：清
体裁：五言律诗

霜降从零落，蒿非美菜莪。所生今已矣，无忝更如何。丧礼贫难尽，哀吟老易多。无心还养寿，采药向岩阿。
登任公子钓台作
作者：屈大均
朝代：清
体裁：古风

我来钓台上，俯见锦鱼浮。正有青天月，纤纤为玉钩。千峰花映雪，双涧竹鸣秋。安得桐江客，长歌共此游。
登圭峰顶望崖门
作者：屈大均
朝代：清
体裁：七言律诗

怅望江门烟雨浓，先朝空有玉台钟。湘妃万古馀斑竹，望帝三春在碧峰。挥断金戈时已尽，歌残薤露去无从。天边岛屿多遗殿，绿草离离积几重。
登娥避峰作
作者：屈大均
朝代：清
体裁：五言律诗

一啸白云开，群峰面面来。梯从秦望转，衣拂赤城回。花捲千岩雪，泉鸣万壑雷。芙蓉天姥髻，朵朵带春苔。
登岱
作者：屈大均
朝代：清

盘盘石磴上高雯，白练吴阊望不分。尺寸便为天下雨，虚无总是岱宗云。西皇辇路诸峰在，东帝钟声万壑闻。四岳惟兹南面立，固知太皞是元君。鸿濛一气白天孙，日月双观各有门。万物尽从青帝出，诸峰都让丈人尊。松间风雨秦时响，石上烟萝汉代痕。最是白云多变怪，谁从触石见真源。
登岱·其一
作者：屈大均
朝代：清
体裁：七言律诗

盘盘石磴上高雯，白练吴阊望不分。尺寸便为天下雨，虚无总是岱宗云。西皇辇路诸峰在，东帝钟声万壑闻。四岳惟兹南面立，固知太皞是元君。
登岱·其二
作者：屈大均
朝代：清
体裁：七言律诗

鸿濛一气白天孙，日月双观各有门。万物尽从青帝出，诸峰都让丈人尊。松间风雨秦时响，石上烟萝汉代痕。最是白云多变怪，谁从触石见真源。
登庐山作
作者：屈大均
朝代：清

峨峨天子鄣，秀出斗牛旁。地作云屏尽，天垂水带长。千峰各晴雨，一气自鸿荒。谁与寻高顶，迢遥三石梁。清晓登楼望，湖山开几重。霞生紫泥海，日出金轮峰。服食颜初驻，徉狂道莫容。祗应同慧远，长听虎溪钟。
登庐山作·其一
作者：屈大均
朝代：清
体裁：五言律诗

峨峨天子鄣，秀出斗牛旁。地作云屏尽，天垂水带长。千峰各晴雨，一气自鸿荒。谁与寻高顶，迢遥三石梁。
登庐山作·其二
作者：屈大均
朝代：清
体裁：五言律诗

清晓登楼望，湖山开几重。霞生紫泥海，日出金轮峰。服食颜初驻，徉狂道莫容。祗应同慧远，长听虎溪钟。
登支硎山怀桐岑子
作者：屈大均
朝代：清
体裁：五言律诗

支公乘白马，缥缈上丹霄。云起莲花寺，天飞瀑布桥。闻君挥玉麈，与客论逍遥。异日南溟徙，凌风一见招。
登浴日亭
作者：屈大均
朝代：清
体裁：五言律诗

月明南澥阔，中夜气鸿濛。万马奔旸谷，双螭御祝融。日轮飞上下，澥市动虚空。谁与同晞发，沧凉若木东。
登潼关怀远楼
作者：屈大均
朝代：清
体裁：五言律诗

山挟洪河走，关临隘地开。八州高仰屋，三辅迥当台。戍晚栖乌乱，城秋班马哀。茫茫王霸业，抚剑独徘徊。
登石门怀慧远尊者
作者：屈大均
朝代：清
体裁：古风

双峰耸天阙，一水悬神池。积石若朝霞，连林多夕霏。丹溜含清泠，鲜葩吐葳蕤。予偕二三子，来自虎溪湄。矫掌承飞泉，抠衣陟金梯。萧条远公迹，亭阶有留基。怅然增逸兴，方嗟哲人萎。白云开阖际，忽见金仙姿。玉瓶灌甘露，龙策振灵飔。回目流神光，示我青莲枝。挥玄入无朕，俾为万象师。
登秦望山寄酬庐山无可大师
作者：屈大均
朝代：清
体裁：古风

秋风忽起飘井桐，白凤西飞紫凤东。何处思君最凄断，流泉潺湲秦望峰。秦望高兮烟霭重，我持明月照鸿濛。云间夏后金书在，松下秦皇玉辇空。遥望庐山倚南斗，三石梁边君隐久。阴符宝剑与何人，玉麈青莲应在手。几宵乘月弹瑶琴，寄我潇湘帝子吟。梅花乱落云门寺，经岁相思未嗣音。此日登高眺东海，日出天台佳气在。黄屋将浮碣石来，紫芝尚向商山采。采紫芝兮使心愁，功名让与屠沽流。仙人肌体如冰雪，姑射山中自可留。
登罗浮绝顶奉同蒋王二大夫作
作者：屈大均
朝代：清

霃霃太古云，至今未开辟。山气日汹涌，随风洒精液。触石生洪波，微茫在咫尺。登山若浮海，舟航即轻策。浮山复浮去，与罗万里隔。仅余玉女峰，娟娟在肘腋。蓬莱无根蒂，左股长为客。铁桥苦拘系，峰峰合体魄。一气胶漆之，洞天在肝膈。雷风吐噏时，氤氲相损益。峨峨在虚无，荡踏难留迹。如何太华山，乃为巨灵擘？便道通句曲，大天有阡陌。玉笥一南窍，日月暗相射。朱明本火府，草木多纯赤。朱竹含葳蕤，红翠美毛翮。南禺亦丹穴，凤族以千百。口衔芙莲花，纷纷堕瑶席。珠尾若扬麾，往来拂巾舄。麻姑何秀峙，散发至腰脊。上下飞峰间，不肯相扶掖。筋力尽青冥，渐与空天迫。微躯若鸿毛，顺风思一掷。衫袖即飙车，不用浮丘伯。神明自鼓舞，鸾鹤惟所择。便携二大夫，八极恣挥斥。神仙虽惝怳，此中有窟宅。真道苦无言，与天日相索。聪明乃尘垢，陶铸有微责。虽复游无穷，亦自悲人役。神山有离合，依依且朝夕。鳌首或浮沉，广大日以积。弥缝费造化，随波恐流易。分水一泉源，自天通地脉。瀑布纵横飞，与海相潮汐。天鸡一咿喔，扶桑已半白。海日长三丈，玄黄始一隙。光明未丽天，外体已赫赫。摇荡二石楼，烧空如琥珀。生长旸谷旁，郁仪日亲炙。中夜已寅宾，导引成肥硕。咸池灼欲焦，沧凉吾自适。一下曜真台，人间愁踧踖。百虑生黄埃，世务婴繁剧。三山居水下，船交苦风逆。赍去童男女，三千良可惜。罗浮即方丈，甘心自古昔。南岳一佐命，仙卿此注籍。大夫代天工，于此宜区画。虽无封禅书，名山望润泽。
登罗浮绝顶奉同蒋王二大夫作
作者：屈大均
朝代：清
体裁：古风

霃霃太古云，至今未开辟。山气日汹涌，随风洒精液。触石生洪波，微茫在咫尺。登山若浮海，舟航即轻策。浮山复浮去，与罗万里隔。仅馀玉女峰，娟娟在肘腋。蓬莱无根蒂，左股长为客。铁桥苦拘系，峰峰合体魄。一气胶漆之，洞天在肝膈。雷风吐噏时，氤氲相损益。峨峨在虚无，荡踏难留迹。如何太华山，乃为巨灵擘。便道通句曲，大天有阡陌。玉笥一南窍，日月暗相射。朱明本火府，草木多纯赤。朱竹含葳蕤，红翠美毛翮。南禺亦丹穴，凤族以千百。口衔芙莲花，纷纷堕瑶席。珠尾若扬麾，往来拂巾舄。麻姑何秀峙，散发至腰脊。上下飞峰间，不肯相扶掖。筋力尽青冥，渐与空天迫。微躯若鸿毛，顺风思一掷。衫袖即飙车，不用浮丘伯。神明自鼓舞，鸾鹤惟所择。便携二大夫，八极恣挥斥。神仙虽惝恍，此中有窟宅。真道苦无言，与天日相索。聪明乃尘垢，陶铸有微责。虽复游无穷，亦自悲人役。神山有离合，依依且朝夕。鳖首或浮沉，广大日以积。弥缝费造化，随波恐流易。分水一泉源，自天通地脉。瀑布纵横飞，与海相潮汐。天鸡一咿喔，扶桑已半白。海日长三丈，玄黄始一隙。光明未丽天，外体己赫赫。摇荡二石楼，烧空如琥珀。生长旸谷傍，郁仪日亲炙。中夜已寅宾，导引成肥硕。咸池灼欲焦，沧凉吾自适。一下曜真台，人间愁踧踖。百虑生黄埃，世务婴繁剧。三山居水下，船交苦风逆。斋去童男女，三千良可惜。罗浮即方丈，甘心自古昔。南岳一佐命，仙卿此注籍。大夫代天工，于此宜区画。虽无封禅书，名山望润泽。
登观象台
作者：屈大均
朝代：清
体裁：五言律诗

钦天山峻极，西接独龙冈。树色迷长乐，钟声似景阳。帝王空有庙，星宿不成行。此日观乾象，愁心黯未央。
登轩辕台作
作者：屈大均
朝代：清
体裁：古风

边风起蓟门，黄云高嵯峨。予登轩辕台，四望发悲歌。哀哉帝王都，城阙如丹霞。朝阳开露掌，阊阖摇金波。碣石悬天柱，桑乾接银河。真人兹建极，亿载讵云多。谁令羽林儿，一旦倒长戈。逼遥关塞路，朝暮驱橐驼。橐驼安所负，美人如桃花。凄凄当落日，莽莽扬风沙。龙髯攀莫及，玉女舞婆娑。天庭方晏乐，宁知予咨嗟。
登阅江楼有感
作者：屈大均
朝代：清

崧台百尺俯沧波，上有飞楼复道多。万嶂高从窗口出，千帆低向槛前过。山川此日无铜界，城阙当年满玉珂。西望苍梧烟雨暗，重华有泪在牂牁。四楼合作一楼开，势截牂牁万里来。万岁树存惟桂树，千秋台起是崧台。来朝玉辇黄龙出，去逐金笳白马哀。御气至今三峡在，七星员屋即蓬莱。十二峰峦望不分，美人终古梦氤氲。飞归不复同青鸟，化去繇来是片云。天上玉棺频自举，人间瑶瑟更谁闻。哀蝉落叶年年思，涕泪徒沾蛱蝶裙。
登阅江楼有感·其一
作者：屈大均
朝代：清
体裁：七言律诗

崧台百尺俯沧波，上有飞楼复道多。万嶂高从窗口出，千帆低向槛前过。山川此日无铜界，城阙当年满玉珂。西望苍梧烟雨暗，重华有泪在牂牁。
登阅江楼有感·其二
作者：屈大均
朝代：清
体裁：七言律诗

四楼合作一楼开，势截牂牁万里来。万岁树存惟桂树，千秋台起是崧台。来朝玉辇黄龙出，去逐金笳白马哀。御气至今三峡在，七星员屋即蓬莱。
登陶晏岭作
作者：屈大均
朝代：清
体裁：五言律诗

飞步凌高巘，秋空野望开。万峰盘禹穴，双涧落秦台。射的云中出，樵风溪上来。陶公不可见，猿鹤为谁哀。
登香炉峰
作者：屈大均
朝代：清
体裁：五言律诗

香炉峰万仞，吾度鹊桥来。明月随霜簟，天河接玉杯。花间禹穴出，霞外赤城开。长啸凌沧海，仙人安在哉。
白云泉
作者：屈大均
朝代：清
体裁：五言律诗

白云山上水，几处作名泉。今夕龙团味，全胜蟹眼鲜。湍流非瀑布，仄出向岩烟。酒渴真宜汝，壶觞玉井边。
白华园作
作者：屈大均
朝代：清

舒卷因风雨，芭蕉亦有心。秋来无一事，叶叶写新吟。水气含云白，山光吐雨青。帆低争拂树，过我浣花亭。雨随云气去，雷逐电光来。为爱秋凉入，轩窗面面开。先秋林叶落，片片作声乾。坐久生明月，苔花不觉寒。霜凋采菰米，为饭何香脆。更得鲈鱼羹，可以娱荒岁。溪鸣知水涨，木落觉山空。野鹿閒相过，黄花食一丛。暮天晴遂定，秋使月明多。最爱云光薄，微微拂绛河。秋人易不眠，中夜起长叹。不若能鸣鸡，犹知天欲旦。隔浦如烟雾，那知是月明。凄凉林木外，一叶亦心惊。雨含黄口气，野外半阴晴。处处陂塘水，秋来一夜平。紫蟹得霜肥，衔禾上钓矶。閒垂兄弟钓，更得白鱼归。明月化为水，微茫入太清。坐随河汉落，一啸至天明。城南休骋望，秋色未分明。云作穹庐气，风为觱篥声。暮天俄惨淡，海作飏潮风。吹水来高树，疏疏雨点同。平生何所食，命寄首山薇。采义劳妻子，无端此乐饥。最恨乔松上，无端是兔丝。缠绵枝与叶，直至后凋时。一片空濛里，泉飞似白云。随风将落叶，总作雨纷纷。犹乘五十时，多学母为师。膝下如南面，无令游子知。白芋持为粉，良姜用作齑。雌雄多笋竹，一夜出林齐。生憎蕉叶大，受得雨声多。不寐思天曙，明灯在薜萝。阶下多孩菊，庭前复女兰。汲泉频灌溉，持作老亲欢。璅？羹清绝，河豚美在肝。养亲多海错，不用采芳兰。龙江多美酒，春白与秋红。注以离支液，香生玉盏中。海鱼称第一，䱽与马膏鲫。疍女持相赠，烹来一室香。四星明狗国，犹在斗魁东。天象何时变，吾兹怨道穷。一阳生小雪，梅蕊已纷纷。梦里知开落，香多竟不闻。凉蝉饮风露，流响满空林。独自为高洁，应非吾子心。坑田肥美甚，种得芋渠多。稚子喧争好，秋来未刈禾。香好消魂梦，氤氲至夜分。馀烟飞不尽，凝作半床云。毛茶自乐昌，五内尽清凉。屋角新泉水，微含石乳香。蛮瓜争络树，梨实共垂垂。未忍除花架，霜风任倒吹。阶叶飞难远，依依故树边。朝来含白露，知是泪痕鲜。朵朵供朝饮，兰膏是露华。秋来无肺病，不用更餐霞。何处忘人世，平生此石床。秋来难出户，恐负菊花香。
白华园作·其一
作者：屈大均
朝代：清
体裁：五言绝句

舒卷因风雨，芭蕉亦有心。秋来无一事，叶叶写新吟。
白华园作·其七
作者：屈大均
朝代：清
体裁：五言绝句

暮天晴遂定，秋使月明多。最爱云光薄，微微拂绛河。
白华园作·其三
作者：屈大均
朝代：清
体裁：五言绝句

雨随云气去，雷逐电光来。为爱秋凉入，轩窗面面开。
白华园作·其三十
作者：屈大均
朝代：清
体裁：五言绝句

毛茶自乐昌，五内尽清凉。屋角新泉水，微含石乳香。
白华园作·其三十一
作者：屈大均
朝代：清
体裁：五言绝句

蛮瓜争络树，梨实共垂垂。未忍除花架，霜风任倒吹。
白华园作·其三十三
作者：屈大均
朝代：清
体裁：五言绝句

朵朵供朝饮，兰膏是露华。秋来无肺病，不用更餐霞。
白华园作·其三十二
作者：屈大均
朝代：清
体裁：五言绝句

阶叶飞难远，依依故树边。朝来含白露，知是泪痕鲜。
白华园作·其三十四
作者：屈大均
朝代：清
体裁：五言绝句

何处忘人世，平生此石床。秋来难出户，恐负菊花香。
白华园作·其九
作者：屈大均
朝代：清
体裁：五言绝句

隔浦如烟雾，那知是月明。凄凉林木外，一叶亦心惊。
白华园作·其二
作者：屈大均
朝代：清
体裁：五言绝句

水气含云白，山光吐雨青。帆低争拂树，过我浣花亭。
白华园作·其二十
作者：屈大均
朝代：清
体裁：五言绝句

生憎蕉叶大，受得雨声多。不寐思天曙，明灯在薜萝。
白华园作·其二十一
作者：屈大均
朝代：清
体裁：五言绝句

阶下多孩菊，庭前复女兰。汲泉频灌溉，持作老亲欢。
白华园作·其二十七
作者：屈大均
朝代：清
体裁：五言绝句

凉蝉饮风露，流响满空林。独自为高洁，应非吾子心。
白华园作·其二十三
作者：屈大均
朝代：清
体裁：五言绝句

龙江多美酒，春白与秋红。注以离支液，香生玉盏中。
白华园作·其二十九
作者：屈大均
朝代：清
体裁：五言绝句

香好消魂梦，氤氲至夜分。馀烟飞不尽，凝作半床云。
白华园作·其二十二
作者：屈大均
朝代：清

璅？羹清绝，河豚美在肝。养亲多海错，不用采芳兰。
白华园作·其二十二
作者：屈大均
朝代：清
体裁：五言绝句

璅�羹清绝，河豚美在肝。养亲多海错，不用采芳兰。
白华园作·其二十五
作者：屈大均
朝代：清
体裁：五言绝句

四星明狗国，犹在斗魁东。天象何时变，吾兹怨道穷。
白华园作·其二十八
作者：屈大均
朝代：清
体裁：五言绝句

坑田肥美甚，种得芋渠多。稚子喧争好，秋来未刈禾。
白华园作·其二十六
作者：屈大均
朝代：清
体裁：五言绝句

一阳生小雪，梅蕊已纷纷。梦里知开落，香多竟不闻。
白华园作·其二十四
作者：屈大均
朝代：清

海鱼称第一，䱽与马膏鲫。疍女持相赠，烹来一室香。
白华园作·其二十四
作者：屈大均
朝代：清
体裁：五言绝句

海鱼称第一，鲳与马膏鲫。疍女持相赠，烹来一室香。
白华园作·其五
作者：屈大均
朝代：清
体裁：五言绝句

霜凋采菰米，为饭何香脆。更得鲈鱼羹，可以娱荒岁。
白华园作·其八
作者：屈大均
朝代：清
体裁：五言绝句

秋人易不眠，中夜起长叹。不若能鸣鸡，犹知天欲旦。
白华园作·其六
作者：屈大均
朝代：清
体裁：五言绝句

溪鸣知水涨，木落觉山空。野鹿閒相过，黄花食一丛。
白华园作·其十
作者：屈大均
朝代：清
体裁：五言绝句

雨含黄口气，野外半阴晴。处处陂塘水，秋来一夜平。
白华园作·其十一
作者：屈大均
朝代：清
体裁：五言绝句

紫蟹得霜肥，衔禾上钓矶。閒垂兄弟钓，更得白鱼归。
白华园作·其十七
作者：屈大均
朝代：清
体裁：五言绝句

一片空濛里，泉飞似白云。随风将落叶，总作雨纷纷。
白华园作·其十三
作者：屈大均
朝代：清
体裁：五言绝句

城南休骋望，秋色未分明。云作穹庐气，风为觱篥声。
白华园作·其十九
作者：屈大均
朝代：清
体裁：五言绝句

白芋持为粉，良姜用作齑。雌雄多笋竹，一夜出林齐。
白华园作·其十二
作者：屈大均
朝代：清
体裁：五言绝句

明月化为水，微茫入太清。坐随河汉落，一啸至天明。
白华园作·其十五
作者：屈大均
朝代：清
体裁：五言绝句

平生何所食，命寄首山薇。采义劳妻子，无端此乐饥。
白华园作·其十八
作者：屈大均
朝代：清
体裁：五言绝句

犹乘五十时，多学母为师。膝下如南面，无令游子知。
白华园作·其十六
作者：屈大均
朝代：清
体裁：五言绝句

最恨乔松上，无端是兔丝。缠绵枝与叶，直至后凋时。
白华园作·其十四
作者：屈大均
朝代：清
体裁：五言绝句

暮天俄惨淡，海作飏潮风。吹水来高树，疏疏雨点同。
白华园作·其四
作者：屈大均
朝代：清
体裁：五言绝句

先秋林叶落，片片作声乾。坐久生明月，苔花不觉寒。
白华园送客口号
作者：屈大均
朝代：清

白雨频催荔子红，蝉声凉带芰荷风。林塘好是清和候，无奈君行向海东。残梦微茫逐水流，送君帆席影沉浮。他时倘忆罗阳月，应有音书到石楼。
白华园送客口号·其一
作者：屈大均
朝代：清
体裁：七言绝句

白雨频催荔子红，蝉声凉带芰荷风。林塘好是清和候，无奈君行向海东。
白华园送客口号·其二
作者：屈大均
朝代：清
体裁：七言绝句

残梦微茫逐水流，送君帆席影沉浮。他时倘忆罗阳月，应有音书到石楼。
白发
作者：屈大均
朝代：清
体裁：五言律诗

白发何妨早，神仙不驻颜。无忧惟紫菊，有道是青山。亲老难为客，家贫易掩关。玉琴持贳酒，馀得半床閒。
白发
作者：屈大均
朝代：清
体裁：七言律诗

白发垂垂歙水滨，逍遥真是葛天民。西山大药来童子，南极春星媚老人。一朵芙蓉生鹤顶，千年琥珀在龙鳞。只今黄绮都臣汉，采采芝华孰与邻。
白发
作者：屈大均
朝代：清
体裁：五言律诗

白发羞明镜，青春老异乡。醉过边草绿，梦怯海天长。音信乖鸿雁，庭闱傍战场。寒衣谁与授，凄绝玉门霜。
白岳
作者：屈大均
朝代：清
体裁：七言律诗

拔地香炉是一峰，长云缭绕帝城重。千年楠树青霄出，百尺龙床碧藓封。岩岫影连天子鄣，风泉声乱羽人钟。天门久坐飞花上，鸾鹤纷纷不可从。
白溪
作者：屈大均
朝代：清
体裁：古风

一路玩流水，秋溪又白溪。时时随瀑布，穿过白云西。山翠日三浴，林猿秋一啼。清凉漱冰雪，得性此幽栖。
白纻曲
作者：屈大均
朝代：清
体裁：五言律诗

翠幌开春夜，琼楼敞碧天。美人似明月，飞过彩霞边。举袖当花客，扬歌应凤弦。芳心君不见，徒为拾珠钿。
白苧
作者：屈大均
朝代：清
体裁：词

又凄凉，上端水，天寒犹宿。家园正吐、朵朵红梅紫菊。苦饥龋、向人求食愧麋鹿。无禄。为沙田，阙白露、秋分秥谷。秋收又无，云子依稀一斛。留作糜、芋魁兼煮如肥肉。空腹。肝肠地锦，咳唾天花，不堪平卖，持作高堂水菽。当此际萧条，有惭僮仆。哀蝉咽咽，与悲弦不断，怨箫相续。欲返巾车，雪霰频飞，催驾黄犊。是处穷途，老去还多哭。
白莲池
作者：屈大均
朝代：清
体裁：七言绝句

池水含风满洞凉，麻姑旧种白莲香。笑他未有明星手，不得花开十丈长。
白菊
作者：屈大均
朝代：清
体裁：五言律诗

冬深方吐药，不欲向高秋。摇落当青岁，芬芳及白头。雪将佳色映，冰使落英留。寒绝无人见，梅花共一丘。
白蚬谣
作者：屈大均
朝代：清
体裁：古风

南风起，落蚬子。生于雾，成于水。北风瘦，南风肥。厚至丈，取不稀。殷勤祭沙潬，莫使蚬子飞。
白门秋望
作者：屈大均
朝代：清
体裁：七言律诗

龙盘虎踞是钟山，鸣镝谁教入汉关。岂为深宫歌玉树，遂令高庙失金环。台城日落栖乌怨，淮水风高战马閒。愁见卢龙秋草外，名王千里射雕还。
白雨
作者：屈大均
朝代：清
体裁：七言绝句

炎天白雨早禾宜，更为园林熟荔支。今岁无多黄雨下，农夫相庆酒杯持。
白露
作者：屈大均
朝代：清
体裁：五言绝句

白露纷如雨，林深落有声。蝶沾裙绣湿，花濯粉光明。
白首
作者：屈大均
朝代：清
体裁：五言律诗

白首方求食，高堂咫尺违。长忧吾道失，不恨世情非。耕凿惟诗笔，经营是钓矶。自来颜色好，因啖越山薇。
白鹅潭
作者：屈大均
朝代：清
体裁：五言绝句

江至鹅潭阔，春来益渺茫。中流波浪起，愁杀捕鱼郎。
白鹅潭眺望
作者：屈大均
朝代：清

半空波撼越王台，秋水含烟昼不开。海雨忽将山雨去，新潮频截旧潮来。风吹岛屿随龙气，月引楼船逐蚌胎。南出虎门天险失，诸夷咫尺二洋回。暮天风雨白鹅浮，险绝三江此倒流。珠海月开龙女市，玉山霞起蜃王楼。人烟掩映桄榔屿，渔火虚无茉莉洲。几欲飘洋过日本，白艚东作百蛮游。五仙楼出五羊城，东尽扶胥一日程。海道多歧那得问，江门有戍未为兵。诸番与我分全险，十郡凭谁举大名。直抵金陵舟楫便，孙卢往事足心惊。番禺山抱越华楼，势似长城控郁洲。偏霸未分东井气，雄图频逐大江流。抄关使者三门海，进贡番人万里舟。舶口至今蚝镜失，西洋端恐有阴谋。秋色苍茫入鬓蓬，潮鸡唤起越王宫。龙嘘一气江天失，蟹食三秋水国空。月下烹鱼催妇子，云边射雁戒儿童。芦花宿处无人觉，跳白船轻任海风。
白鹅潭眺望·其一
作者：屈大均
朝代：清
体裁：七言律诗

半空波撼越王台，秋水含烟昼不开。海雨忽将山雨去，新潮频截旧潮来。风吹岛屿随龙气，月引楼船逐蚌胎。南出虎门天险失，诸夷咫尺二洋回。
白鹅潭眺望·其三
作者：屈大均
朝代：清
体裁：七言律诗

五仙楼出五羊城，东尽扶胥一日程。海道多歧那得问，江门有戍未为兵。诸番与我分全险，十郡凭谁举大名。直抵金陵舟楫便，孙卢往事足心惊。
白鹅潭眺望·其二
作者：屈大均
朝代：清
体裁：七言律诗

暮天风雨白鹅浮，险绝三江此倒流。珠海月开龙女市，玉山霞起蜃王楼。人烟掩映桄榔屿，渔火虚无茉莉洲。几欲飘洋过日本，白艚东作百蛮游。
白鹅潭眺望·其五
作者：屈大均
朝代：清
体裁：七言律诗

秋色苍茫入鬓蓬，潮鸡唤起越王宫。龙嘘一气江天失，蟹食三秋水国空。月下烹鱼催妇子，云边射雁戒儿童。芦花宿处无人觉，跳白船轻任海风。
白鹅潭眺望·其四
作者：屈大均
朝代：清
体裁：七言律诗

番禺山抱越华楼，势似长城控郁洲。偏霸未分东井气，雄图频逐大江流。抄关使者三门海，进贡番人万里舟。舶口至今蚝镜失，西洋端恐有阴谋。
白鹇
作者：屈大均
朝代：清
体裁：七言律诗

一夕秋风坠井梧，雌雄无叶两身孤。樊笼岂似青山好，毛羽犹如白雪无。孝鹝娱人频吐锦，文鸾报主亦衔珠。情多更似收香鸟，日夕帘间就彼姝。
白鹇篇柬萧山周子
作者：屈大均
朝代：清
体裁：古风

炎方珍禽有閒客，雌者纯丹雄者白。咫尺烟霄未可飞，羽毛幸有高人惜。君有文章亦孔鸾，南来此地求琅玕。离支绝胜丹砂好，甘蔗还如玉液寒。不必金装如陆贾，珠兰瑶草应长把。南方草木疏成书，芭蕉叶大堪挥洒。生日何妨举一杯，如君真未愧瓶罍。冉子情多频请粟，皋鱼泪尽只衔哀。圣明湖与湘湖接，紫莼甚美多茎叶。高卧萧然一故人，岂有疗饥芝烨烨。与君怀望每临风，何时归去同渔猎。
白鹤岭怀屈仙作
作者：屈大均
朝代：清
体裁：七言律诗

三闾昔日是仙人，苗裔如君亦上真。笙鹤不归高岭上，彩云空绕碧浯滨。离骚一卷皆丹诀，渔父千秋有后身。骖驾凤鸾无不可，岳庭归与太初邻。
白鹭
作者：屈大均
朝代：清
体裁：五言律诗

不尽毛衣雪，丝丝出顶长。前身是渔父，白发似秋霜。片片藏明月，飞飞过夕阳。衔鱼向何处，家在白蘋乡。
百字令·柏林寺内有唐晋王祠。吊之
作者：屈大均
朝代：清
体裁：词

谁家香火，说同光年代，斗鸡儿作。三箭如何亡一箭，不记弥留遗托。聚鞠新场，射鸿高碛，天子诚多乐。龙馀独眼，有双灵泪犹落。长恨水自滹沱，山连勾住，万里无戎索。手啖羊酥思未报，十六轻捐云朔。紫兔肥霜，黄鹰风激，懒把秋弓拓。日斜回马，举杯聊自斟酌。
百字令·甲子元日，试桃杯，杯以匏为之，是魏里柯寓匏所贻
作者：屈大均
朝代：清
体裁：词

野亭春暖，喜雨声初歇，莺歌元日。满酌西王宜寿酒。正有千年仙核。却是笙匏，天边独处，星宿同无匹。椒花盛取，玉杯惭尔多质。蚤共五色勾连，甘瓜子母，硕大成秋实。叶佐晨羞餐未厌，忘却盘无肥炙。制就双卮，殷勤我友持作高堂物。小儿方朔，自今何用偷得。
盆荷
作者：屈大均
朝代：清

种荷愁水满，水满出荷迟。移向玉缸里，兼之红藕枝。叶防公子摘，花待美人持。莫使微茎折，缠绵未有丝。白藕西园至，花多种不同。茄长方尺寸，叶少未西东。美盎光含绿，肥泥色带红。芙蓉开自好，莫让曲池中。
盆荷
作者：屈大均
朝代：清
体裁：五言绝句

距荷犹短短，叶小不胜珠。已有花相偶，参差出绿蒲。
盆荷·其一
作者：屈大均
朝代：清
体裁：五言律诗

种荷愁水满，水满出荷迟。移向玉缸里，兼之红藕枝。叶防公子摘，花待美人持。莫使微茎折，缠绵未有丝。
盆荷·其二
作者：屈大均
朝代：清
体裁：五言律诗

白藕西园至，花多种不同。茄长方尺寸，叶少未西东。美盎光含绿，肥泥色带红。芙蓉开自好，莫让曲池中。
盘莲
作者：屈大均
朝代：清
体裁：五言律诗

一片玉盘水，何殊玉井天。移来菡萏种，行作鸳鸯莲。尺寸耕泥浅，东西置藕偏。最怜三两叶，珠已泻光妍。
相如
作者：屈大均
朝代：清

相如能慢世，却与蔺君期。意气蛾眉重，文章狗监知。骚人欣有后，武帝喜同时。妇亦君王后，相逢不自持。依隐同方朔，微辞在大人。当垆惊士女，割肉笑君臣。酒向长门取，琴当锦水陈。竹竿吟未绝，重使白头新。
相如·其一
作者：屈大均
朝代：清
体裁：五言律诗

相如能慢世，却与蔺君期。意气蛾眉重，文章狗监知。骚人欣有后，武帝喜同时。妇亦君王后，相逢不自持。
相如·其二
作者：屈大均
朝代：清
体裁：五言律诗

依隐同方朔，微辞在大人。当垆惊士女，割肉笑君臣。酒向长门取，琴当锦水陈。竹竿吟未绝，重使白头新。
相湖边·采莼
作者：屈大均
朝代：清
体裁：词

积雨初消，湖波新涨，叶叶乍浮还没。素手牵来，比银钗光滑。教越娘、轻按兰桡，菱花留取，莫与紫茎同撷。隔宿还肥，浸寒泉似雪。旋下蛮姜，半作香羹啜。谁复忍，去去和、鲈鱼轻别。脍具多携，更吴淞乘月。况芙蕖、千顷非钱买，休还恨、犀箸玉盘消息绝。且逐鸳鸯，向夕阳明灭。
眉妩·新月
作者：屈大均
朝代：清
体裁：词

喜纤纤钩挂，淡淡痕生，初试素娥手。未作瑶台镜娟娟影，新眉随意描就。短长漫斗。想玉葱、殊未消瘦。最堪爱、宛转画楼前，半规映珠斗。仙样唐宫那有。叹玉蜍独处，金兔无偶。不死虽偷药，凄凉甚、教人翻恨王母。素娥未久，更两宵、弓影全彀。看三两，天狼、光坠贯他左肘。
看剑作
作者：屈大均
朝代：清
体裁：七言绝句

剑气时时似白云，时来不得更从军。青山只为英雄设，老向松霞不事君。
真定道中
作者：屈大均
朝代：清

秋色晚苍苍，驱车过太行。千山盘上党，万木落渔阳。结客黄金少，投人白璧伤。男儿羞血战，谈笑报君王。饮马浊漳流，茫茫去国愁。沙阴迷雉堞，草色暗狼沟。博浪千金尽，淮阴一饭留。谁怜飘泊苦，忍死为神州。
真定道中·其一
作者：屈大均
朝代：清
体裁：五言律诗

秋色晚苍苍，驱车过太行。千山盘上党，万木落渔阳。结客黄金少，投人白璧伤。男儿羞血战，谈笑报君王。
真定道中·其二
作者：屈大均
朝代：清
体裁：五言律诗

饮马浊漳流，茫茫去国愁。沙阴迷雉堞，草色暗狼沟。博浪千金尽，淮阴一饭留。谁怜飘泊苦，忍死为神州。
真珠帘·送杜十五不党返淮安
作者：屈大均
朝代：清
体裁：词

南来不惮蛮天路。笑风流、解作琼州香估。多食女槟榔，蚤已消蚕蛊。废著随人殊不富。问几时、挥金如土。迟暮。恨多日佯狂，功名难取。筋力枉负熊罴。悔英雄未结，淮阴无伍。且向钓鱼台，更一竿烟雨。天饿王孙应有意，教识得、城东仙妪。君去。看年少屠中，有谁欺汝。
知州赵公殉难诗
作者：屈大均
朝代：清
体裁：古风

呜呼国再亡，其亡岂天作。亡以一贼臣，仓皇弃君父。半夜开国门，三宫不遑顾。诈言奉太后，行间犯霜露。屠毒我民人，豺狼宁有数。疾攻广德城，相公肆虓怒。太守抗凶威，矢石下如雨。为国诛元憝，众心恐不固。勖哉为国殇，有身白如瓠。腐肉何芬馨，乌鸢俾含哺。七尺即金汤，作气无朝暮。畿南股肱郡，死守非无故。颈血直射天，贼臣亦崩惧。亦以死吾民，代之齿力锯。至今旄与倪，涕泣犹缟素。与彼梅花岭，衣冠两封树。
知己
作者：屈大均
朝代：清

知己多沟壑，吾生日已孤。但令长白首，不敢哭穷途。雪重松频折，霜深草未苏。巢边黄叶尽，寒绝一啼乌。幸得长贫贱，年年此旧林。布衣无不可，蓬户一何深。月好宜长啸，风清更玉琴。茫茫兴废事，天在一人心。天意犹相惜，先朝一布衣。平生虽未负，白首竟何归。故国馀禾黍，空山少蕨薇。劳劳多著述，老去总知非。
知己·其一
作者：屈大均
朝代：清
体裁：五言律诗

知己多沟壑，吾生日已孤。但令长白首，不敢哭穷途。雪重松频折，霜深草未苏。巢边黄叶尽，寒绝一啼乌。
知己·其三
作者：屈大均
朝代：清
体裁：五言律诗

天意犹相惜，先朝一布衣。平生虽未负，白首竟何归。故国馀禾黍，空山少蕨薇。劳劳多著述，老去总知非。
知己·其二
作者：屈大均
朝代：清
体裁：五言律诗

幸得长贫贱，年年此旧林。布衣无不可，蓬户一何深。月好宜长啸，风清更玉琴。茫茫兴废事，天在一人心。
知道
作者：屈大均
朝代：清

知道杨花爱作萍，故将飞絮搅空冥。依依却是无情甚，折尽枝条勿使青。风花欲去向谁边，化作香泥色尚鲜。最是东君无力甚，难留一片画栏前。
知道·其一
作者：屈大均
朝代：清
体裁：七言绝句

知道杨花爱作萍，故将飞絮搅空冥。依依却是无情甚，折尽枝条勿使青。
知道·其二
作者：屈大均
朝代：清
体裁：七言绝句

风花欲去向谁边，化作香泥色尚鲜。最是东君无力甚，难留一片画栏前。
短歌赠别陈子
作者：屈大均
朝代：清
体裁：古风

丘园著书久寂寞，茫茫周蝶谁先觉。虹霓为带佩华星，欲舍愁心游五岳。五岳迢遥路不通，何如高卧谢鸿濛。仙人祗在玉壶里，无为之化如重瞳。伯乐无烦治天马，藐姑不待御飞龙。
石人峰下作
作者：屈大均
朝代：清
体裁：七言绝句

峰峰花发白云香，雨过春泉迸石梁。七十二溪成一瀑，合流飞落玉渊长。
石公石姥歌
作者：屈大均
朝代：清
体裁：古风

两石湖边号公姥，状似老人何伛偻。何事双双化石来，多情不肯归黄土。从来化石因望夫，武昌贞妇无处无。男子何因亦化石，鸳鸯相对为欢娱。东向石公拜，汝岂谷城旧精怪。不然汉代修羊公，故向君王作狡狯。西与石姥语，汝岂秦时采螺女。巫山十二芙蓉中，亦有望夫峰似汝。我今学仙仙未成，愁将体魄归泉扃。他年亦欲化为石，恨无比肩一娉婷。
石公种松歌
作者：屈大均
朝代：清
体裁：古风

石公好写黄山松，松与石合如胶漆。松为石笋拂天来，石作松柯横水出。泾西新得一山寺，移松远自黄山至。髯猿一个似人长，荷锄种植如师意。师本全州清净禅，湘山湘水别多年。全州古松三百里，直接桂林不见天。湘水北流与潇合，重华此地曾流连。零陵之松更奇绝，师今可忆蛟龙颠。我如女萝无断绝，处处与松相缠绵。九疑松子日盈手，欲种未有白云田。乞师为写潇湘川，我松置在二妃前。我居漓南忆湘北，重瞳孤坟竹㛹娟。湘中之人喜师在，何不归扫苍梧烟。
石城旅店
作者：屈大均
朝代：清
体裁：五言律诗

繇来乌鹊好，绝胜凤凰飞。野草偏多艳，含花露不晞。与姑炊午黍，为客组春衣。皎皎茅茨月，良人樵采归。
石子冈
作者：屈大均
朝代：清
体裁：七言绝句

石子冈前落日催，千秋人尚礼魂来。从来地下多生气，白骨何妨委绿苔。
石州慢·为百又三随潘仁需翁寿
作者：屈大均
朝代：清
体裁：词

天与奇龄，连闺算来，更百三岁。神宗一代深仁，圣子七朝嘉惠。栽培一老，问历几许流离。能留华发无蝉蜕。日夕一藤蓑，少衣裳新制。无计。再逢盛世。好把芳尊，暗消悲涕。休所承平轩冕，光争门第。芝华采罢，自有青绝春山，娱人可比芙蓉髻。笑我学神仙，尚留连妖丽。
石滩舟中眺望
作者：屈大均
朝代：清
体裁：七言律诗

东樵西望是南樵，四面芙蓉海上标。蜃气春晴多作市，鸡声夜静始催潮。离支十里云常暖，瀑布三秋雪不消。红翠相迎过洞口，寻仙且系木兰桡。
石门有怀
作者：屈大均
朝代：清
体裁：七言绝句

乱石盘旋下白云，雨馀潭底数峰分。天边五老空招手，只见梅花不见君。
破苔
作者：屈大均
朝代：清
体裁：五言绝句

忽破苔痕去，微微屐齿馀。落花真妒尔，片片在裙裾。
硖石道中
作者：屈大均
朝代：清
体裁：五言律诗

天险雒阳西，临关万岭低。冰坚人马滑，云暗驿楼迷。竦石频当谷，飞梁忽接溪。几家陶穴住，烟火暮凄凄。
磨刀滩谣
作者：屈大均
朝代：清
体裁：古风

石为刀，舟为砺。朝磨暮磨，人与之敝。舟石相磨，舟奈石何。
示儿明洪
作者：屈大均
朝代：清

六十一年前，吾诗已万篇。惟凭儿子记，未任老夫传。诗篇能暗诵，汝亦少陵儿。文选尤家学，精通及少时。
示儿明洪·其一
作者：屈大均
朝代：清
体裁：五言绝句

六十一年前，吾诗已万篇。惟凭儿子记，未任老夫传。
示儿明洪·其二
作者：屈大均
朝代：清
体裁：五言绝句

诗篇能暗诵，汝亦少陵儿。文选尤家学，精通及少时。
示女明洙
作者：屈大均
朝代：清

小本家传女四书，可能笺注若华如。平生列女吾多传，要汝聪明记有馀。班姬女诫马伦分，舂汲还乡学少君。汝亦汉儒南郡女，布裳椎髻扇清芬。
示女明洙·其一
作者：屈大均
朝代：清
体裁：七言绝句

小本家传女四书，可能笺注若华如。平生列女吾多传，要汝聪明记有馀。
示女明洙·其二
作者：屈大均
朝代：清
体裁：七言绝句

班姬女诫马伦分，舂汲还乡学少君。汝亦汉儒南郡女，布裳椎髻扇清芬。
示姬人
作者：屈大均
朝代：清

红粉春当冰雪容，看如桃杏倚寒松。梦吞南海初圆月，欢得公沙第六龙。中馈祗知馨夕膳，女红惟有佐晨舂。莱妻未老能恩汝，逮下螽斯是礼宗。白华无欲益芬香，六十年华又一霜。居士未沾红菡萏，丈人已足紫鸳鸯。眉开五岳双蛾秀，掌出三珠一树香。恭敬好同裘褐妇，先将甘脆进高堂。当酒珠钗久未还，山葩占断绿云鬟。三春大妇蚕桑里，百岁威姑几杖间。么凤香收双翅满，郁鸡花点一身斑。织蒲愧我伤仁甚，日暖风和总不閒。
示姬人·其一
作者：屈大均
朝代：清
体裁：七言律诗

红粉春当冰雪容，看如桃杏倚寒松。梦吞南海初圆月，欢得公沙第六龙。中馈祗知馨夕膳，女红惟有佐晨舂。莱妻未老能恩汝，逮下螽斯是礼宗。
示姬人·其三
作者：屈大均
朝代：清
体裁：七言律诗

当酒珠钗久未还，山葩占断绿云鬟。三春大妇蚕桑里，百岁威姑几杖间。么凤香收双翅满，郁鸡花点一身斑。织蒲愧我伤仁甚，日暖风和总不閒。
示姬人·其二
作者：屈大均
朝代：清
体裁：七言律诗

白华无欲益芬香，六十年华又一霜。居士未沾红菡萏，丈人已足紫鸳鸯。眉开五岳双蛾秀，掌出三珠一树香。恭敬好同裘褐妇，先将甘脆进高堂。
示李总戎
作者：屈大均
朝代：清
体裁：古风

人生非麋鹿，安能恋山林。翩翩裘马子，四澥求知音。一呼疮痍起，戈矛夙所任。许君以驰驱，杀身毋沉吟。宁食猛虎肉，莫伤壮士心。壮士昔穷贱，一饭酬千金。功名有反覆，英雄难陆沉。苟不达王命，弓藏悲良深。愚哉万人敌，叹息为淮阴。
示榆林君
作者：屈大均
朝代：清
体裁：七言绝句

而姑昨自越王台，远寄珊瑚笔格来。写就玉台新咏未，兰花欲向腕边开。
示洪儿
作者：屈大均
朝代：清

汝龄方四岁，留命到明年。我自为慈母，儿应得所天。一丝悬祖德，万里返中田。安得而成立，衣冠在客前。脆甚兰方茁，成花未可知。绝无而父德，徒有阿婆慈。一妹生同月，双兄死已期。祖先灵爽在，汝或得耆颐。
示洪儿·其一
作者：屈大均
朝代：清
体裁：五言律诗

汝龄方四岁，留命到明年。我自为慈母，儿应得所天。一丝悬祖德，万里返中田。安得而成立，衣冠在客前。
示洪儿·其二
作者：屈大均
朝代：清
体裁：五言律诗

脆甚兰方茁，成花未可知。绝无而父德，徒有阿婆慈。一妹生同月，双兄死已期。祖先灵爽在，汝或得耆颐。
示洪儿为浙东周秋驾寿并送其行·其一
作者：屈大均
朝代：清
体裁：五言律诗

自有浮生事，炎天历岁华。青山空笑客，白发未还家。养寿宜天姥，为邻定若耶。而翁年至百，传尔有流霞。
示秀容
作者：屈大均
朝代：清

昔年曾过秀容楼，楼上佳人挽紫骝。今夕秀容来入座，昭君一曲泪还流。蒌叶结成双蛱蝶，槟榔一瓣在中央。殷勤赠与青莲客，入口甜如玉女浆。
示秀容·其一
作者：屈大均
朝代：清
体裁：七言绝句

昔年曾过秀容楼，楼上佳人挽紫骝。今夕秀容来入座，昭君一曲泪还流。
示秀容·其二
作者：屈大均
朝代：清
体裁：七言绝句

蒌叶结成双蛱蝶，槟榔一瓣在中央。殷勤赠与青莲客，入口甜如玉女浆。
示罗
作者：屈大均
朝代：清

岂是罗敷定婉罗，秦家好女共娥娥。旧书纨扇辞还少，新学瑶琴曲未多。香发似云休用剃，玉颜如酒不须酡。黄花不忍簪双朵，日夕东篱拂翠萝。架笔珊瑚玉作床，水岩真砚墨凝香。笺花字字曹娥小，绘竹枝枝赵管长。粉镜弄馀嫌日短，衣砧捣罢喜秋凉。小姑吟讽能相伴，日夕葩经在绣筐。
示罗·其一
作者：屈大均
朝代：清
体裁：七言律诗

岂是罗敷定婉罗，秦家好女共娥娥。旧书纨扇辞还少，新学瑶琴曲未多。香发似云休用剃，玉颜如酒不须酡。黄花不忍簪双朵，日夕东篱拂翠萝。
示罗·其二
作者：屈大均
朝代：清
体裁：七言律诗

架笔珊瑚玉作床，水岩真砚墨凝香。笺花字字曹娥小，绘竹枝枝赵管长。粉镜弄馀嫌日短，衣砧捣罢喜秋凉。小姑吟讽能相伴，日夕葩经在绣筐。
示闺人
作者：屈大均
朝代：清
体裁：五言绝句

酒岂蠲愁物，须卿夜合花。端阳多采得，日夕泛流霞。
福兴山中古梅
作者：屈大均
朝代：清

念是先朝物，风雷不忍侵。桐焦空有尾，竹老已空心。以道酬泉石，无言阅古今。几宵明月上，为子动瑶琴。一花开混沌，静者最先知。雪满空山夜，云生绝壁时。幽光溪四照，素影鹤相持。辛苦传春信，阴风莫太吹。
福兴山中古梅·其一
作者：屈大均
朝代：清
体裁：五言律诗

念是先朝物，风雷不忍侵。桐焦空有尾，竹老已空心。以道酬泉石，无言阅古今。几宵明月上，为子动瑶琴。
福兴山中古梅·其二
作者：屈大均
朝代：清
体裁：五言律诗

一花开混沌，静者最先知。雪满空山夜，云生绝壁时。幽光溪四照，素影鹤相持。辛苦传春信，阴风莫太吹。
福禄咫尺边界停车怅望有作
作者：屈大均
朝代：清

水族随潮至，居人捕蟹多。客愁消七箸，乡梦畏关河。树作长边界，风呜小港波。萧萧一茅宇，双泪滴蛮歌。万里干戈路，间关真可怜。心从天北死，眼向日南穿。杨仆楼船在，唐蒙策略传。牂柯春水涨，直至石门边。未夕茅茨宿，临溪置一床。海鲜沙白美，山果木威香。妇子朝成市，牛羊晚入庄。风前一偃卧，亦足傲羲皇。雨急不成瀑，林高知有山。拨花寻径口，攀竹上天关。儿女穿黎锦，生涯鬻白鹇。晚来飞騕马，投宿有欢颜。狼水惟蓬远，徭山是白梅。妻孥多射猎，虎豹少蒿莱。风俗歌村好，烟光伏峒开。乱峰盘鸟道，行客意迟回。
福禄咫尺边界停车怅望有作·其一
作者：屈大均
朝代：清
体裁：五言律诗

水族随潮至，居人捕蟹多。客愁消七箸，乡梦畏关河。树作长边界，风呜小港波。萧萧一茅宇，双泪滴蛮歌。
福禄咫尺边界停车怅望有作·其三
作者：屈大均
朝代：清
体裁：五言律诗

未夕茅茨宿，临溪置一床。海鲜沙白美，山果木威香。妇子朝成市，牛羊晚入庄。风前一偃卧，亦足傲羲皇。
福禄咫尺边界停车怅望有作·其二
作者：屈大均
朝代：清
体裁：五言律诗

万里干戈路，间关真可怜。心从天北死，眼向日南穿。杨仆楼船在，唐蒙策略传。牂柯春水涨，直至石门边。
福禄咫尺边界停车怅望有作·其五
作者：屈大均
朝代：清
体裁：五言律诗

狼水惟蓬远，徭山是白梅。妻孥多射猎，虎豹少蒿莱。风俗歌村好，烟光伏峒开。乱峰盘鸟道，行客意迟回。
福禄咫尺边界停车怅望有作·其四
作者：屈大均
朝代：清
体裁：五言律诗

雨急不成瀑，林高知有山。拨花寻径口，攀竹上天关。儿女穿黎锦，生涯鬻白鹇。晚来飞騕马，投宿有欢颜。
禹庙
作者：屈大均
朝代：清
体裁：五言律诗

龙蛇盘禹穴，窈窕万峰连。玉简藏何处，梅梁失几年。双圭开日月，九鼎奠山川。终古思明德，讴歌俎豆前。
禺阳
作者：屈大均
朝代：清
体裁：七言绝句

二禺丹嶂削高天，四壁风雷响瀑泉。花满石床閒不扫，卧看秋月向人圆。
离亭燕
作者：屈大均
朝代：清
体裁：词

渐到鹧鸪多处。愁作一天烟雨。芳草可怜千万里，长共夕阳无主。且莫返乡关，已有断魂飞去。云际片帆难驻。江上一竿谁许。空妒白鸥来复往，恁得分他毛羽。掩泪似春山，终日濛濛洲渚。
秀州曲
作者：屈大均
朝代：清

宝带长连锦带长，两条长水总牵肠。燕梢船上轻摇橹，不采侬莲到镜香。燕来春笋似纤纤，细拨银筝向酒帘。一唱杨花人尽醉，阿侬情比月波甜。玉乳新梨软瓠犀，甜输朱橘洞庭西。秋来下酒宜黄雀，挟弹梅花何处溪。
秀州曲·其一
作者：屈大均
朝代：清
体裁：七言绝句

宝带长连锦带长，两条长水总牵肠。燕梢船上轻摇橹，不采侬莲到镜香。
秀州曲·其三
作者：屈大均
朝代：清
体裁：七言绝句

玉乳新梨软瓠犀，甜输朱橘洞庭西。秋来下酒宜黄雀，挟弹梅花何处溪。
秀州曲·其二
作者：屈大均
朝代：清
体裁：七言绝句

燕来春笋似纤纤，细拨银筝向酒帘。一唱杨花人尽醉，阿侬情比月波甜。
秋声
作者：屈大均
朝代：清
体裁：五言律诗

秋声乱庭树，片雨助萧森。山晓气初爽，溪晴寒已深。虚无茅屋火，断绩石床琴。古调谁相和，含风蝉一林。
秋夕
作者：屈大均
朝代：清
体裁：五言绝句

相思夜不眠，衾薄寒初怯。可怜秋雨声，只在芭蕉叶。
秋夕与琴客作
作者：屈大均
朝代：清
体裁：五言律诗

独坐偏宜夜，秋光是客心。如何明月影，只爱白云林。露滴花中酒，风鸣石上琴。萧萧数风叶，传得瀑泉音。
秋夕作
作者：屈大均
朝代：清
体裁：七言绝句

不知萧瑟是秋声，落叶哀蝉总不平。更恨蕉林当户牖，教人魂梦不分明。
秋夕作
作者：屈大均
朝代：清
体裁：七言绝句

云汉低垂拂绮城，夜深笳鼓渐无声。愁人不忍闻鸿雁，念是当年娇女名。
秋夕作
作者：屈大均
朝代：清
体裁：五言绝句

松露鹤边滴，清冷满石床。梦中惊是月，起视白如霜。
秋夕别岑公
作者：屈大均
朝代：清
体裁：五言绝句

一片他乡月，秋光亦苦辛。每从风雨后，来照别离人。
秋夕怀归有作
作者：屈大均
朝代：清
体裁：五言律诗

秋从梧竹起，一夕作秋声。叶乱偏宜雨，虫悲欲到明。将归愁远道，未老厌浮名。耿耿兹魂梦，何因向穗城。
秋夕黄陵作
作者：屈大均
朝代：清
体裁：七言绝句

秋夕江潭寐不成，林空乌鹊亦多惊。风吹不尽潇湘叶，散作天边秋雨声。
秋夜恭怀先业师赠兵部尚书岩野陈先生并寄恭尹
作者：屈大均
朝代：清
体裁：古风

惊风吹折扶桑柯，白日惨惨沉沧波。无数哀猿啼不止，美人回首泪滂沱。曾将九辩吊沅澧，长夜悠悠雪千里。招魂何处告巫阳，被发空然呼上帝。忆昔从师粤秀峰，授书不与经师同。捭阖阴谋传鬼谷，支离绝技学屠龙。天下山川能聚米，壮夫词赋薄雕虫。小子生年方十五，意气飞腾思食虎。喷玉才蒙伯乐看，追风便向天墀舞。天墀春暖彩云开，帝乘玉辇陪京来。万里江清鳷鹊观，六朝花发凤凰台。夫子忧时双鬓白，频献重兴三十策。不从魏绛拟和戎，遂与贾生为逐客。唾壶击破愁心多，君父仇雠将奈何。长缨不许终军请，黄鹄谁令翁主歌。九鼎茫茫沉泗水，六龙冉冉出蓬婆。奔走中原殊未已，孤臣泪作黄河水。东渡徒劳舣棹心，南巡未雪胶舟耻。巫咸终合作波臣，智伯何曾知国士。国士纵横不可当，平生裤下多侯王。但教死去图麟阁，不愿生还挂鹊章。一呼市井千人战，广州城下兵如电。半月连营虎豹屯，六花奇阵鸳鸯变。先锋已拔骨都旗，后劲全消当户箭。岂意军无三日粮，马衔枯骨士金疮。频杀美人来飨士，美人花映蛾眉长。天心何故邻□子，国步迍邅今若此。长留正气为山河，空有神光照箕尾。惭予亡命奔天涯，误掷千金博浪沙。穷途不得尺寸柄，髡钳为奴卖朱家。朱家豪侠倾四澥，堂前宾客如云会。卜夜聊为歌舞欢，探囊尚有孙吴在。向秀难听长笛哀，伯牙欲把鸣琴碎。鸣琴碎兮我心苦，西山采薇将何补。翠华缥缈苍梧烟，玉佩飘零洞庭雨。枫叶萧萧二女祠，芦中穷士寒无衣。白头渔户沧浪去，麦饭壶浆欲待谁。
秋收后作
作者：屈大均
朝代：清

渐见穷阴积，霜因白露晞。寒教梅色浅，暖使菊香微。十亩男功毕，孤村岁事非。几家涤场候，鸡黍有馀肥。喜母庭前织，丝丝似有心。人因黄菊至，路向碧溪寻。酿酒蝉鸣稻，娱宾凤嗉琴。月明田水满，一啸白鸥沉。
秋收后作·其一
作者：屈大均
朝代：清
体裁：五言律诗

渐见穷阴积，霜因白露晞。寒教梅色浅，暖使菊香微。十亩男功毕，孤村岁事非。几家涤场候，鸡黍有馀肥。
秋收后作·其二
作者：屈大均
朝代：清
体裁：五言律诗

喜母庭前织，丝丝似有心。人因黄菊至，路向碧溪寻。酿酒蝉鸣稻，娱宾凤嗉琴。月明田水满，一啸白鸥沉。
秋日书怀
作者：屈大均
朝代：清

梁鸿元烈士，范蠡本狂人。奇策知无用，高风祗自亲。青琴依学道，黄菊笑居贫。图史舂边荫，吾生合苦辛。愁中宜日短，病里爱天寒。白雁冬方听，黄花腊始看。故人频涕泪，知己又凋残。努力支长夜，床帷未敢安。
秋日书怀·其一
作者：屈大均
朝代：清
体裁：五言律诗

梁鸿元烈士，范蠡本狂人。奇策知无用，高风祗自亲。青琴依学道，黄菊笑居贫。图史舂边荫，吾生合苦辛。
秋日书怀·其二
作者：屈大均
朝代：清
体裁：五言律诗

愁中宜日短，病里爱天寒。白雁冬方听，黄花腊始看。故人频涕泪，知己又凋残。努力支长夜，床帷未敢安。
秋日学书作
作者：屈大均
朝代：清

草堂无事极，风日正清泠。一笔为芝草，双钩作道经。柳衰枝更翠，荷老叶逾馨。墨妙宜秋爽，淋漓写素屏。伯英高尚客，弟子草书多。卷练龙蛇起，挥毫风雨过。神明真圣者，变化奈君何。如漆韦家墨，临池日几螺。
秋日学书作·其一
作者：屈大均
朝代：清
体裁：五言律诗

草堂无事极，风日正清泠。一笔为芝草，双钩作道经。柳衰枝更翠，荷老叶逾馨。墨妙宜秋爽，淋漓写素屏。
秋日学书作·其二
作者：屈大均
朝代：清
体裁：五言律诗

伯英高尚客，弟子草书多。卷练龙蛇起，挥毫风雨过。神明真圣者，变化奈君何。如漆韦家墨，临池日几螺。
秋日对花作
作者：屈大均
朝代：清

重阳节过即芳菲，么凤枝头啄不稀。梅蕊竟先黄菊放，却嫌绿萼得霜肥。最是稏兰发箭长，一茎二十四花香。争高穿出青青叶，贵种天教产五羊。花历天南最不同，吹嘘不必定春风。东君自解行秋令，先遣梅开九月中。九月初残渐有霜，盆梅移近读书床。花开夜半频惊起，一朵浑如万朵香。
秋日对花作·其一
作者：屈大均
朝代：清
体裁：七言绝句

重阳节过即芳菲，么凤枝头啄不稀。梅蕊竟先黄菊放，却嫌绿萼得霜肥。
秋日对花作·其三
作者：屈大均
朝代：清
体裁：七言绝句

花历天南最不同，吹嘘不必定春风。东君自解行秋令，先遣梅开九月中。
秋日对花作·其二
作者：屈大均
朝代：清
体裁：七言绝句

最是稏兰发箭长，一茎二十四花香。争高穿出青青叶，贵种天教产五羊。
秋日对花作·其四
作者：屈大均
朝代：清
体裁：七言绝句

九月初残渐有霜，盆梅移近读书床。花开夜半频惊起，一朵浑如万朵香。
秋日庐山作寄缪天自
作者：屈大均
朝代：清
体裁：七言绝句

一啸霜林叶尽飞，白云终古独无依。山中五老长相待，何事秋深尚不归。
秋日挈舟茉莉沙追送孔参军即景口占以赠其行
作者：屈大均
朝代：清

白鹭下沮洳，无心亦在鱼。怜君最孤洁，生长水芙蕖。海日忽沉沉，云含雨气阴。通天一道水，吹作瀑花侵。云边风路小，雨外日光微。最惜横江石，无人作钓矶。花摇知白鹭，水落见红螺。一片萧疏雨，声先到芰荷。双桨逆风潮，心飞不觉遥。送君无一语，呜咽是南朝。水声何潺湲，似与梦魂语。愁君一片帆，明夕宿何处。几载为閒吏，何曾可代农。君前多袒裼，柳下不须恭。频年赴京阙，讵念使臣劳。万里持甘毳，亲年日已高。且喜台关上，梅花不笑人。摩娑古松树，十见老龙鳞。寡过期中岁，人人亦可师。君行苦离索，怅望复来时。
秋日挈舟茉莉沙追送孔参军即景口占以赠其行·其七
作者：屈大均
朝代：清
体裁：五言绝句

几载为閒吏，何曾可代农。君前多袒裼，柳下不须恭。
秋日挈舟茉莉沙追送孔参军即景口占以赠其行·其三
作者：屈大均
朝代：清
体裁：五言绝句

云边风路小，雨外日光微。最惜横江石，无人作钓矶。
秋日挈舟茉莉沙追送孔参军即景口占以赠其行·其九
作者：屈大均
朝代：清
体裁：五言绝句

且喜台关上，梅花不笑人。摩娑古松树，十见老龙鳞。
秋日挈舟茉莉沙追送孔参军即景口占以赠其行·其二
作者：屈大均
朝代：清
体裁：五言绝句

海日忽沉沉，云含雨气阴。通天一道水，吹作瀑花侵。
秋日挈舟茉莉沙追送孔参军即景口占以赠其行·其五
作者：屈大均
朝代：清
体裁：五言绝句

双桨逆风潮，心飞不觉遥。送君无一语，呜咽是南朝。
秋日挈舟茉莉沙追送孔参军即景口占以赠其行·其八
作者：屈大均
朝代：清
体裁：五言绝句

频年赴京阙，讵念使臣劳。万里持甘毳，亲年日已高。
秋日挈舟茉莉沙追送孔参军即景口占以赠其行·其六
作者：屈大均
朝代：清
体裁：五言绝句

水声何潺湲，似与梦魂语。愁君一片帆，明夕宿何处。
秋日挈舟茉莉沙追送孔参军即景口占以赠其行·其十
作者：屈大均
朝代：清
体裁：五言绝句

寡过期中岁，人人亦可师。君行苦离索，怅望复来时。
秋日挈舟茉莉沙追送孔参军即景口占以赠其行·其四
作者：屈大均
朝代：清
体裁：五言绝句

花摇知白鹭，水落见红螺。一片萧疏雨，声先到芰荷。
秋日石门山房作
作者：屈大均
朝代：清
体裁：五言律诗

一叶惊山鸟，萧萧秋欲分。天寒难作雨，地湿易生云。石气衣裳透，兰香几席薰。美人如玉魄，月下影纷纷。